Κανόνες Φλερτ: Πώς να Φλερτάρεις σαν Τζέντλεμαν - Men's Bible\nΔεν ξέρω αν υπήρξε κάποια εποχή που το φλερτ ήταν κάτι εξαιρετικά απλό. Ακόμα κι ο πρωτόγονος με το ρόπαλο και την γυναίκα στον ώμο του θα αντιμετώπιζε δυσκολίες. (Και σίγουρα κανείς μας δεν θα ήθελε να επιστρέψει σε τέτοιες εποχές). Ωστόσο το φλερτ στην εποχή μας είναι κάτι που προβληματίζει πολλούς άνδρες, ειδικά μετά το κίνημα του #metoo, καθώς τους φαίνεται ότι οι κανόνες φλερτ έχουν πια αλλάξει.\nΔεν χρειάζεται όμως να είναι περίπλοκα τα πράγματα. Όντως έχουν αλλάξει κάπως οι κανόνες φλερτ, είναι αλήθεια αυτό. Πια δεν είναι δεδομένο το τι σημαίνει σεξουαλικότητα, ούτε το τι σχέση επιθυμεί ο καθένας μας. Έχουν αλλάξει πολλά στο τι είναι «σοβαρή» σχέση, στο αν υπάρχει μονογαμία, στο πως σχετιζόμαστε ο ένας με τον άλλο.\nΠροσωπικά όμως θεωρώ ότι τώρα που τα πράγματα συζητούνται πιο εμφανώς, θα φτάσουμε σε μια νέα καλύτερη ισορροπία.\nΠρος το παρόν, παραθέτω κάποιες οδηγίες που θεωρώ ότι είναι λογικές και θα σε βοηθήσουν με πρακτικό τρόπο να πλοηγηθείς με αξιοπρέπεια στον κόσμο του σύγχρονου φλερτ ώστε να ξέρεις πώς να φερθείς σε κάθε κατάσταση.\n#1 Κανόνες φλερτ στον εργασιακό χώρο\nΑυτό είναι λίγο περίπλοκο καθώς ιστορικά πολλά ζευγάρια έχουν γνωριστεί στον χώρο εργασίας τους, οπότε το να αρνηθούμε ότι μπορείς και στη δουλειά να γνωρίσεις κάποια κοπέλα δεν έχει νόημα καθώς η ίδια η ιστορία μας διαψεύδει. Όμως αυτό δεν σημαίνει ότι επειδή στο διπλανό γραφείο κάθεται μια ωραία συνάδελφος, αυτό είναι και μια πρόσκληση για φλερτ ή για καλύτερη μεταχείριση απλά επειδή τη βρίσκεις ελκυστική.\nΗ κοπέλα βρίσκεται στη δουλειά για να δουλέψει και να τη σέβονται για τον επαγγελματισμό της. Αν όντως νιώθεις ότι έχεις σύνδεση με κάποια και βλέπεις ότι και αυτή όταν μιλάτε νιώθει τον ίδιο ενθουσιασμό, τότε μπορείς να της προτείνεις να πάτε για έναν καφέ μαζί.\nΑν υπάρχει ενδιαφέρον τότε κι αυτή θα χαρεί να περάσει προσωπικό χρόνο μαζί σου (ωστόσο κι αυτό είναι μόλις το πρώτο βήμα, δεν σημαίνει ότι σε βλέπει οπωσδήποτε και ερωτικά). Αν πάλι δεν θέλει, θα αρνηθεί και εσύ καλό είναι να μην επιμείνεις.\nΚαι σίγουρα υπάρχουν πολλά μέρη που μπορείς να γνωρίσεις κοπέλες, οπότε ο εργασιακός χώρος δεν είναι η καλύτερη ιδέα.\n#2 Φλερτ στην πραγματική ζωή\nΜερικοί ίσως νομίζουν ότι το να προσεγγίσουν μια κοπέλα στην πραγματική ζωή (δηλαδή όχι μέσω μιας εφαρμογής) είναι λάθος. Παρ’ όλα αυτά αν το δοκιμάσεις στην πράξη θα διαπιστώσεις ότι οι περισσότερες κοπέλες είναι δεκτικές στο να μιλήσουν με έναν άγνωστο, αρκεί φυσικά να φέρεται με σεβασμό προς αυτές. Αυτό είναι κάτι στο οποίο η ομάδα μας δίνει μεγάλη σημασία και μπορούμε να σε βοηθήσουμε να το κάνεις σωστά.\nΓια μένα το κλειδί στο να δείξεις ότι είσαι τζέντλεμαν και ωραίος τύπος, δεν έχει να κάνει με το που της μιλάς, αλλά με το πώς. Μπορείς λοιπόν να έχεις υπόψη σου τα ακόλουθα:\n-Κράτα την απόστασή σου και μην εισβάλλεις στον προσωπικό της χώρο.\n-Αν θες να τραβήξεις την προσοχή της μπορείς να της κάνεις ένα νεύμα, δεν είναι καλό να εμφανιστείς ξαφνικά μπροστά της και να την τρομάξεις.\n-Συνέχεια του ανωτέρω: Ποτέ μην πλησιάζεις κάποια κοπέλα όταν δεν μπορεί να σε δει (δηλαδή από πίσω)\n-Ποτέ μην πεις κάτι αγενές ή χονδροειδές για την εμφάνισή της. Σε όλους αρέσουν τα κομπλιμέντα αρκεί να έρχονται από τους ανθρώπους που θέλουμε, όχι από άσχετους ξένους. Μια ωραία διαπίστωση για κάτι που κάνει, όπως «μου αρέσει η αυτοπεποίθηση που έχεις» ή «μου αρέσει το πώς ξεχωρίζει το στυλ σου», είναι πολύ καλύτερο και πιο ευγενικό από ένα σχόλιο για τα πόδια της.\n-Αν είναι ανοιχτή σε γνωριμία, δεν θα χρειαστεί να προσπαθήσεις πολύ, οπότε δεν χρειάζεται να γίνεις υπέρμετρα σεξουαλικός. Να θυμάσαι ότι πολλές φορές η σεξουαλικότητα υπαινίσσεται και δεν λέγεται.\n-Δώσε της να καταλάβει γιατί της μίλησες και πως βρέθηκες εκεί, όπως «μόλις είχα βγει για ψώνια και…» ή «μόλις έφυγα από τη δουλειά και όπως περνούσα…»\n–Να είσαι φιλικός και να χαμογελάς.\n-Αν φαίνεται να μην ενδιαφέρεται ή να νιώθει άβολα, ευχαρίστησέ τη για την κουβέντα και φύγε.\n-Μην θυμώσεις αν η κοπέλα δεν ανταποκριθεί θετικά στη συζήτηση. Ο καθένας μας έχει τη ζωή του, τις αξίες του και τις προτιμήσεις του.\n-Μην θεωρήσεις ότι ο τρόπος ντυσίματός της είναι πρόσκληση για κάποια γνωριμία. Το ντύσιμο είναι απλά ντύσιμο.\n-Αν είναι με άλλους ανθρώπους ή δείχνει πολύ συγκεντρωμένη σε κάτι, τότε ανάφερέ το «Βλέπω πως είσαι αρκετά απασχολημένη, αλλά ήθελα να σου πω στα γρήγορα ότι…»\nΊσως διαβάζοντας τα παραπάνω να σκέφτεσαι ότι είναι πάρα πολλά αυτά που πρέπει να έχεις υπόψη, η αλήθεια όμως είναι πως πρόκειται απλά για κάποιες οδηγίες που θα τη βοηθήσουν να καταλάβει ότι είσαι κοινωνικά ισορροπημένος ώστε να είναι πιο δεκτική στη συνομιλία σας.\nΘες να μπορείς να γνωρίσεις κοπέλες οπουδήποτε; Δες εδώ\n#3 Κανόνες φλερτ στα social media\nΤο ότι τη γνώρισες στο tinder ή δείχνει ωραία στο instagram και πάλι δεν πρέπει να σε παραπλανά στο να κάνεις υποθέσεις. Και εδώ ισχύουν κάποιοι απλοί κανόνες που μπορείς να έχεις υπόψη:\n-Αν δεν απαντήσει, μην την κυνηγήσεις. Κοίτα, αν κάποια δεν έχει όρεξη ούτε να απαντήσει, τότε δεν έχει νόημα να επανέλθεις ξανά και ξανά. Μειώνεις όλο και πιο πολύ τις πιθανότητες να επανέλθει. Κατανόησε ότι δεν ενδιαφέρεται και προχώρα.\n-Παρομοίως, αν μόνιμα είναι πολύ απασχολημένη για να βγείτε ή αν νιώθει άβολα να ανταλλάξετε στοιχεία επικοινωνίας, τότε κατάλαβε ότι δεν ενδιαφέρεται ιδιαίτερα και καλύτερα δώσε χρόνο και ενέργεια σε άλλες περιπτώσεις.\n-Μην στέλνεις τολμηρές φωτογραφίες (ξέρεις τι εννοώ). Καμία δεν ενθουσιάζεται και πρακτικά την προσκαλείς να σταματήσει την επικοινωνία σας. Άλλωστε η γυναικεία έλξη δεν δημιουργείται με αυτό τον τρόπο.\n-Μην της προτείνεις κάποια σεξουαλική επαφή απλά και μόνο επειδή θεωρείς ότι επειδή είναι προκλητικά ντυμένη αποζητά μόνο κάτι τέτοιο.\n-Αν τελικά δεν συμφωνήσει να βγείτε, μην θυμώσεις και μην της δείξεις ότι αυτό σε ενόχλησε.\n-Αν δεν σου κάνει match στο Tinder, δεν έχει νόημα να κάτσεις να την βρεις και στο Instagram μπας και ξεκινήσει επικοινωνία εκεί.\n-Το ελάχιστο που χρειάζεται από μεριάς της είναι η επιθυμία να μιλήσετε και η διάθεση να συναντηθείτε από κοντά. Χωρίς αυτά, απλά θα χαθείς σε ατελείωτα μηνυματάκια τα οποία δεν οδηγούν πουθενά. Και δεν θες κάτι τέτοιο.\nΟπότε ας ξεκινήσουμε όλοι να εκφράζουμε τι είναι αυτό που θέλουμε (αλλά και αυτό που δεν θέλουμε), όπως και να ακούμε το τι θέλει και το άλλο πρόσωπο. Ας κάνουμε τα πράγματα απλά χωρίς παιχνιδάκια και πίεση. Άνδρες και γυναίκες είμαστε μαζί σε αυτό.


ΣΚΑΪ 92.6 - Με τον Τούρκο πρωθυπουργό συναντάται ο Αλ.Τσίπρας\nΔημοσίευση: 19/06/2017, 11:21:09\nΣτο Μέγαρο Μαξίμου βρίσκεται ο Τούρκος πρωθυπουργός Μπιναλί Γιλντιρίμ, όπου έχει συνάντηση με τον Αλέξη Τσίπρα.\n«Στις δύσκολες στιγμές οι γείτονες πρέπει να στηρίζουν ο ένας τον άλλο και αυτό κάνουμε» είπε ο πρωθυπουργός στον Τούρκο ομολογό του.\nΠροσβλέπω στη δυνατότητα να αντιμετωπίσουμε με εποικοδομητικό τρόπο σημαντικές προκλήσεις, προκειμένου να δώσουμε λύσεις, προσβλέπω στη δυνατότητα να προσεγγίσουμε τα θέματα με θετικό τρόπο, συνέχισε ο πρωθυπουργός.\nΟ Μπιναλί Γιλντιρίμ ευχαρίστησε τον Έλληνα ομόλογό του για την πρόσκληση και ξεκίνησε τις δηλώσεις του αναφερόμενος σε μια τουρκική παροιμία: «οι γείτονες χρειαζόμαστε ακόμα και τη στάχτη από τα ξύλα που καίμε».\n«Είμαστε γείτονες, μοιραζόμαστε την ίδια μοίρα και πρέπει να αντιμετωπίσουμε τα θέματα με ψυχραιμία» συνέχισε ο πρωθυπουργός της Τουρκίας και αναφέρθηκε και αυτός σε ένα θετικό τρόπο αντιμετώπισης των ζητημάτων χωρίς προκαταλήψεις ή παρανοήσεις.


Ασπίδα στους μισθούς των κληρικών από Βενιζέλο » loutrakiblog\nΔιέψευσε ο υπ. Οικονομικών\nτις φήμες για περικοπές μισθών στους κληρικούς, κατά τη συνάντησή του με τον Αρχιεπίσκοπο Αθηνών Ιερώνυμο. Μίλησε για συμβατική υποχρέωση της πολιτείας να διατηρήσει στο ίδιο επίπεδο τους μισθούς. Ικανοποίηση της εκκλησίας (Vid)\n“Η Εκκλησία συμβάλει ήδη αποφασιστικά και είναι έτοιμη να συμβάλει ακόμη περισσότερο στην αντιμετώπιση και την υπέρβαση της κρίσης που αντιμετωπίζει η χώρα μας. Η κρίση δεν είναι μόνο οικονομική είναι και κοινωνική είναι και ηθική. Οφείλουμε να διαφυλάξουμε την εθνική μας ενότητα και την κοινωνική μας συνοχή άρα και ο λόγος και η πράξη της Εκκλησίας είναι καθοριστικής σημασίας.\nΑπόψεις πρακτικές. Είχα την ευκαιρία να δώσω απαντήσεις σε πολύ συγκεκριμένα ερωτήματα και νομίζω ότι διαμορφώθηκε ένα κλίμα συναντίληψης και συστράτευσης”. δήλωσε ο Αντιπρόεδρος της Κυβερνήσεως και υπουργός Οικονομικών αμέσως μετά το τέλος της συνάντησης με τον Αρχιεπίσκοπο και τη ΔΙΣ.\n“Είμαι πάρα πολύ αισιόδοξος και πάρα πολύ ευτυχής γιατί και μετά από τη συνάντηση αυτή μπορούμε να κάνουμε πολύ συγκεκριμένα πρακτικά θέματα που θα ανακουφίσουν τους ανθρώπους που έχουν ανάγκη και θα στείλουν ένα μήνυμα σε όλη την ελληνική κοινωνία αλλά και διεθνώς ότι υπάρχει στη χώρα μας μια πανστρατιά, μια πραγματική εθνική συστράτευση. Ευχαριστώ Μακαριώτατε για την στάση σας, τον λόγο σας, την μετριοπάθεια σας και την βοήθειά σας”, πρόσθεσε ο καθ.Βενιζέλος.\n“Η συνάντηση ήταν ωφέλιμη και η συνεργασία πολύ εποικοδομητική. Όλοι οι Αρχιερείς έλαβαν τον λόγο. Δόθηκαν απαντήσεις σε θέματα ουσιαστικά που αποβλέπουν στην πρόοδο”, δήλωσε ο Αρχιεπίσκοπος Αθηνών Ιερώνυμος.\n“Η Εκκλησία πάντοτε σε αυτόν τον τόπο στάθηκε πλάι, αγωνίστηκε και έδωσε ό,τι μπορούσε. Και σε αυτήν την κρίσιμη ώρα δεν μπορεί να κάνει διαφορετικά αλλά θα συνεχίσει την ίδια πορεία. ‘Ομως κάτω από ορισμένους όρους, όπως συζητήσαμε, όπως τα θελήσαμε και όπως θα το δούμε στην πράξη καθώς ο καιρός θα περνά”, τόνισε ο κ.Ιερώνυμος.\nΣυνάντηση Βενιζέλου Ιερώνυμου by babisflou\nlbarticles2011-07-06T18:03:47+03:0006 Ιούλ 2011 | 18:03|Categories: Χωρίς κατηγορία|Tags: notag|1 Σχόλιο\nANONYMOUS 6 Ιουλίου 2011 σε 19:30- Απάντηση\nΤελικά κανένας στην Ελλάδα δεν τολμάει να πειράξει το Παπαδαριό… Λες και έχουν λίγη περιουσία… Τι έχουν προσφέρει άραγε όλοι αυτοί οι Δεσποτάδες της Δ.Ι.Σ. που περιφέρουν τις αντιαισθητικές κοιλάρες τους στα κανάλια; Αμ οι (πάμπλουτες) Μονές; Γιατί πρέπει εγώ και όλος ο Ελληνικός Λαός να υποφέρουμε και αυτοί να μην υφίστανται ΚΑΜΙΑ μείωση μισθών;;; Αλλά …τι ρωτάω τώρα κι εγώ ο χαζός…


Δηλώσεις της ΓΓ της ΚΕ του ΚΚΕ για την επίθεση κατά της απεργιακής συγκέντρωσης του ΠΑΜΕ\nΗ Αλέκα Παπαρήγα στις δηλώσεις της από τη Βουλή\nΛίγη ώρα μετά την επίθεση κατά της απεργιακής συγκέντρωσης του ΠΑΜΕ, η ΓΓ της ΚΕ του ΚΚΕ, Αλέκα Παπαρήγα, έκανε τις ακόλουθες δηλώσεις από τη Βουλή και είχε τον παρακάτω διάλογο με τους δημοσιογράφους:\nΗ προσχεδιασμένη δολοφονική επίθεση εναντίον της συγκέντρωσης του ΠΑΜΕ, της ΠΑΣΕΒΕ, της ΠΑΣΥ, της Ομοσπονδίας Γυναικών Ελλάδας και του Μετώπου Αγώνα Σπουδαστών απέτυχε, όπως θα αποτύχουν και όσες άλλες προσπάθειες γίνουν από δω και μπρος. Ο χώρος της ταξικής πάλης, της αποφασιστικής πάλης απέναντι όχι μόνο στην κυβερνητική πολιτική, αλλά απέναντι σ' αυτό το σάπιο πολιτικό σύστημα, είναι μαθημένος. Εχει περάσει πολλά, η πείρα διαδέχεται η μία την άλλη και δεν πρόκειται να φοβηθεί κανείς και να κάνει πίσω.\nΕίπαμε, όμως, προσχεδιασμένη. Γιατί, από χτες τα διάφορα σάιτ ανήγγελλαν ότι θα γίνει αυτή η επίθεση. Οπως και σήμερα αναγγέλλουν ότι από το βράδυ και μετά ή από τις επόμενες ώρες δε θα αφήσουν σταθμό που δε θα χτυπήσουν μέλη του ΚΚΕ και της ΚΝΕ, δε θα αφήσουν αχτύπητα κομματικά γραφεία κ.τ.λ. Θα αποτύχουν. Γιατί εμείς και όσοι συνεργαζόμαστε, άλλοι ριζοσπάστες, είμαστε ιδεολόγοι και ανιδιοτελείς. Ενώ αυτοί, στο μεγαλύτερό τους μέρος υπηρετούν συγκεκριμένους μηχανισμούς, κρατικούς, παρακρατικούς και βεβαίως υπάρχουν και πάντα νέοι άνθρωποι που μπορεί να παρασύρονται σε τέτοιες ενέργειες.\nΘέλω να καταγγείλω κυριολεκτικά τα πρώτα σχόλια που έγιναν ύστερα από την επίθεση και την ώρα που άνοιγαν κεφάλια, γιατί αυτή τη στιγμή είναι πάρα πολλοί τραυματισμένοι στον «Ευαγγελισμό». Την ώρα που άνοιγαν κεφάλια, υπήρχαν μέσα ενημέρωσης, εγώ θα αναφέρω τα δύο που έχω υπόψη μου και θέλω να προλάβω τα χειρότερα μέχρι το βράδυ. Γιατί δε θα μείνουν αναπάντητα τουλάχιστον από το ΚΚΕ. Ελεγαν, ο ΣΚΑΪ και ο ραδιοφωνικός σταθμός «Κόκκινο»: Στον μεν ΣΚΑΪ γίνονταν σχόλια πως πρόκειται για εμφύλιο πόλεμο, ιδεολογικό πόλεμο ανάμεσα σε δύο τμήματα του κινήματος. Δεν πρόκειται για τέτοιο πράγμα, οι δολοφονικές επιθέσεις από μηχανισμούς δεν έχουν σχέση με ιδεολογία. Βάζει επιτιθέμενους και θύματα στην ίδια μοίρα και πάει ακριβώς να περάσει την αντίληψη ότι εδώ πρόκειται για εσωτερικές ιδεολογικές διαφορές και τίποτα δεν τρέχει.\nΚαι ο άλλος χώρος, το «Κόκκινο», ο οποίος έλεγε ότι δεν είναι ιδιοκτησία του ΠΑΜΕ το Σύνταγμα. Δηλαδή τι έκανε; Χειροκρότησε την επίθεση των κουκουλοφόρων. Ξέρετε δεν νομίζω ότι αυτός ο πολιτικός χώρος ρέπει προς τον κουκουλοφορισμό. Αυτό που τον τραβάει σε μια τέτοια κατεύθυνση είναι η ιδεολογική αντίληψη ότι με ένα ντου σήμερα μπορεί να γίνει μια εκλογική μάχη. Και με ένα ντου και μια εκλογική μάχη όλα τα πράγματα είναι καλά στην Ελλάδα αν γίνει μια κυβέρνηση συνεργασίας, γιατί να έχουμε μονομπλόκ ΠΑΣΟΚ και μονομπλόκ ΝΔ. Αυτό τους παρασύρει σε μια ωραιοποίηση του κουκουλοφορισμού. Και, βεβαίως, εδώ συναντιέται με έναν αντικομμουνισμό που δεν έχει καμιά σχέση με τη διαφωνία με το ΚΚΕ, που αυτή είναι φυσιολογική.\nΕν πάση περιπτώσει, να πω καθαρά: Κυβέρνηση, κόμματα, όσοι φοβούνται την ταξική πάλη νομίζουν ότι μπορούν να την καταστείλουν. Είτε με το μαστίγιο, είτε με το καρότο, είτε με αυτούς τους μηχανισμούς κρατικούς, παρακρατικούς που παρασύρουν και αθώα παιδιά σίγουρα, δε θέλω να τα βάλω όλα στο ίδιο τσουβάλι. Ε, λοιπόν, κύριοι κάνετε λάθος.\nΑποδεικνύεται εδώ ότι η ταξική πάλη είναι πολύ ώριμη να οξυνθεί στην Ελλάδα. Οταν οξύνεται η ταξική πάλη υπάρχουν και αυτά τα μέσα. Σας διαβεβαιώ και έχουμε μεγάλη εμπιστοσύνη όχι μόνο στον εαυτό μας, αλλά και σε ένα μεγάλο μέρος του ελληνικού λαού. Εδώ υπήρχαν άνθρωποι που δεν είχαν καμία σχέση με το ΚΚΕ για να το πω έτσι. Ούτε και με το ΠΑΜΕ και έλεγαν «ό,τι και να γίνει, εμείς δε φεύγουμε», «να μη φύγουμε». Καταλαβαίνει, λοιπόν, ο κόσμος ότι αξίζει τον κόπο να περάσει και αυτές τις δυσκολίες που περάσαμε σήμερα το απόγευμα, και αύριο και μεθαύριο και άλλες μέρες κι άλλου τύπου δυσκολίες, διότι άλλη διέξοδος δεν υπάρχει από το: Ο λαός να πάρει στα χέρια του την υπόθεση. Οσο πιο μαζικό κίνημα, τόσο λιγότερη θα είναι η τρομοκρατία και η προβοκάτσια.\nΚαι θα ήθελα να πω ότι με συγκίνησε πάρα πολύ αυτό που μου είπε ο κόσμος «μη φεύγετε, θα κάτσουμε ό,τι κι αν γίνει».\n-- Κατηγορείτε τον ΣΥΡΙΖΑ;\n-- Κατηγορώ ένα συγκεκριμένο σταθμό που έχει πολιτική κατεύθυνση, όπως άλλωστε και ο «902», που αυτή τη στιγμή, την ώρα που γίνονταν αυτά, έλεγε «ιδιοκτησία του ΠΑΜΕ είναι το Σύνταγμα;». Αυτή είναι η απάντηση; Ποιανού είναι ιδιοκτησία; Κανενός δεν είναι το Σύνταγμα. Είναι του λαού. Απόδειξη ότι όποιος θέλει πάει. Ναι εκεί ήταν και οι κουκουλοφόροι, σε κάποιο σημείο του Συντάγματος. Οποιος θέλει πάει στο Σύνταγμα. Αυτό δε σημαίνει ότι το κάθε μπλοκ δεν έχει δικαίωμα να περιφρουρεί τις γραμμές του.\n-- Για τη στάση της αστυνομίας, θέλετε να κάνετε ένα σχόλιο; Σας ζήτησε η αστυνομία να παρέμβει για να χωρίσει τις 2 πλευρές και εσείς είπατε όχι ή κάτι τέτοιο;\n-- Δεν μπορώ να μεταφέρω από πρώτο χέρι, γιατί όπως ξέρετε εγώ δεν είμαι ούτε στη διοίκηση του ΠΑΜΕ, ούτε στην περιφρούρηση. Ωστόσο, αν ήμουν εγώ εκεί και αν το έκανε αυτό το ΠΑΜΕ, κατά τη γνώμη μου είναι σωστό, θα έλεγα ότι εκείνη τη στιγμή δεν μπορεί να επέμβει η αστυνομία. Καταλαβαίνετε τι θα γινόταν αν επενέβαινε εκείνη τη στιγμή η αστυνομία. Διαδηλωτές, αστυνομία και κουκουλοφόροι! Θα γινόταν ένα χειρότερο μπάχαλο.\n-- Ηρθαν για να συγκρουστούν με το ΠΑΜΕ οι κουκουλοφόροι;\n-- Γύρνα μια μέρα πριν και διάβασε τα σάιτ. Ελεγαν «θα σας επιτεθούμε», «θα χτυπήσουμε τα ΚΝΑΤ», «δε θα τους αφήσουμε στο Σύνταγμα». Σήμερα ανοίξτε τα σάιτ, των διάφορων αναρχοφασιστοειδών και θα δείτε που λένε ότι «στους σιδηροδρομικούς σταθμούς, στα μετρό, θα περιμένουμε τους ΚΝίτες και τους κομμουνιστές». Δεν τα λέω εγώ.\n-- Εχουν ταυτότητα αυτά τα σάιτ;\n-- Δυστυχώς τα facebook και τα σάιτ έχουν και δεν έχουν ταυτότητα. Μπορεί να λέει «Παπαρήγα» και να είναι...\n-- Εννοώ ιδεολογική ταυτότητα. Είναι στο χώρο της ακροδεξιάς, της ακροαριστέρας;\n-- Παίζει η ακροδεξιά σίγουρα και προσπαθεί να τραβήξει και δυνάμεις μέσα από την αστυνομία και η κοινοβουλευτική ακροδεξιά. Από εκεί και πέρα υπάρχει και η λεγόμενη ακροαριστερά. Τώρα, δεν μπορώ να κάνω λεπτομερειακούς διαχωρισμούς. Πάντως, επειδή μιλάμε για κουκουλοφόρους, αυτοί, αν δεν κάνω λάθος, είναι που επιτέθηκαν. Είδατε κανέναν από το ΠΑΜΕ να φοράει κουκούλα; Η κουκούλα σημαίνει άλλο πράγμα. Για μερικούς κουκούλα είναι επανάσταση. Για εμάς η επανάσταση είναι κάτι πιο ουσιαστικό από τις κουκούλες.\nΑνακοίνωση του Γραφείου Τύπου της Κεντρικής Επιτροπής\nΤο ΚΚΕ εκφράζει τη θλίψη και τα συλλυπητήριά του στην οικογένεια του Δημήτρη Κοτζαρίδη, που έπεσε αγωνιζόμενος για το δίκιο της εργατικής τάξης και του λαού. Εκφράζει την αλληλεγγύη του στους τραυματίες, σε όλους όσοι υπερασπίστηκαν την εργατική λαϊκή διαδήλωση από τις προβοκατόρικες ομάδες. Καλεί το λαό να σηκώσει πιο αποφασιστικά το ανάστημά του. Να συμπορευτεί με το ΚΚΕ, να συσπειρωθεί τώρα στα συνδικάτα, στο ΠΑΜΕ και τις άλλες ριζοσπαστικές οργανώσεις που αντιπαλεύουν την αντιλαϊκή πολιτική, την εξουσία μονοπωλίων. Αυτό είναι το αντίπαλο δέος των κομμάτων της πλουτοκρατίας, της ΕΕ και του ΔΝΤ. Αυτή είναι η δύναμη του λαού να αποκρούσει τα βάρβαρα μέτρα, τη βία και την τρομοκρατία κάθε είδους μηχανισμού καταστολής. Ο λαός μπορεί να ανατρέψει την αντιλαϊκή πολιτική και εξουσία».


Μία Παρασκευή το μήνα και μόνο για τη συγκεκριμένη Παρασκευή, θα μπορείς να βρίσκεις 3 χειροποίητες μοναδικές δημιουργίες από το www.jamjar.gr σε μισή τιμή και μέχρι να εξαντληθούν τα αποθέματα των δημιουργών μας που κάνουν την προσφορά! Είναι με λίγα λόγια αυτό που λέμε Delicious Friday!\nΗ Delicious Friday για τον Οκτώβριο είναι η ερχόμενη, στις 17 του μηνός. Οπότε, αν λιγουρεύεσαι κάποια από τις 3 δημιουργίες των καταστημάτων Regina Trifeau, Maria Kalaoglou Athens και QueenAndEye, στήσου στον καναπέ σου την Πέμπτη τα μεσάνυχτα και μόλις το ρολόι δείξει 00.00 , βάλτη στο καλάθι σου και θα την κάνεις δική σου με 50% έκπωση!!!\nΤα επίχρυσα σκουλαρίκια Cherry tree blossom από Maria Kalaoglou Athens μόνο για την Παρασκευή θα τα βρεις από 30€, 15€!\nΤο χειροποίητο βραχιόλι black-gold από τη δημιουργό των QueenAndEye θα τo βρεις με 7,50€ από 15€!\n...και με πολλή αγάπη από τη Regina Trifeau το χειροποίητο κολιέ της φωτογραφίας (runes) με αρχική τιμή 40€ μόνο την Παρασκευή μπορείς να το αγοράσεις από το www.jamjar.gr με 20€!\njamjar tip: μην ξεχνάς, ότι μέχρι και τις 20.10, τα μεταφορικά είναι δωρεάν!


Τα βλέπουμε διπλά! Τι κοινό έχει η Ηλιάνα Παπαγεωργίου με την Kendall Jenner; - Daily-News.GR\nΤα βλέπουμε διπλά! Τι κοινό έχει η Ηλιάνα Παπαγεωργίου με την Kendall Jenner;\n06 Νοεμβρίου 2019, 16:00\tΟμορφιά 5 Προβολές\nΗ Ηλιάνα Παπαγεωργίου είναι άψογη σε κάθε της εμφάνιση. Είναι μία καλλονή και έχει το πιο fab glam squad συνεπώς κάθε look με το οποίο τη βλέπουμε μας αρέσει πολύ και πατάμε συνεχώς like στις αναρτήσεις της. Τι κοινό μπορεί να έχει όμως με την Kendall Jenner; Μήπως το ότι είναι και οι δύο μοντέλα; Μήπως τα ατελείωτα πόδια; Όχι! Όπως θα παρατηρήσεις και εσύ, στην τελευταία της εμφάνιση στο GNTM η Ηλιάνα έμοιαζε με μέλος της οικογένειας Jenner εξαιτίας του χτενίσματός της!\nΤρέλααα…! ? #GNTMgr #starchanneltv #2019\nA post shared by Greece’s Next Top Model 2 (@gntmg) on Nov 5, 2019 at 1:02pm PST\nΜε αυτό το look μας θύμισε πολύ την Kendall στην θρυλική –πλέον- εμφάνιση με τις ψεύτικες αφέλειες που ξεκίνησε δεκάδες tutorials στο YouTube και το Instagram και έκανε τάση τις faux bangs! Για θυμήσου…\nΣτα American Music Awards του 2015, η Kendall είχε χρησιμοποιήσει το μήκος και της άκρες των μαλλιών της για να μας ξεγελάσει, δημιουργώντας ψεύτικες αφέλειες. Η Ηλιάνα έκανε το ίδιο ακριβώς χτένισμα και παρ’ όλο που εκείνη έχει όντως κόψει αφέλειες, μας γέμισε έμπνευση για το πώς μπορούμε –έστω για ένα βράδυ- να αντιγράψουμε το look της χωρίς να κουρευτούμε. Αν θέλεις να κάνεις το ίδιο, βρήκαμε το καλύτερο tutorial από όλα για να σε βοηθήσουμε ! Πάτα play και τα λέμε παρακάτω…\nΕίναι λοιπόν απλό να αντιγράψεις το χτένισμα και των δύο μοντέλων! Θα το δοκιμάσεις; Εμείς σίγουρα θα το προσπαθήσουμε το επόμενο ΣΚ.\nΔιάβασε ακόμα: Η Ηλιάνα Παπαγεωργίου έκανε στα μαλλιά της την πιο ωραία αλλαγή\nΠροηγούμενος Η Ολυμπία Χοψονίδου ανακοίνωσε το φύλο του μωρού που περιμένει\nΕπόμενο Εκδήλωση Ενημέρωσης για τη Μηνιγγίτιδα Β με υποστήριξη από διάσημες μητέρες


Αυτή είναι η επίσημη απάντηση της Apple για το #Chipgate των iPhone 6S - AppleWorldHellas Blog\nHome / Apple / Αυτή είναι η επίσημη απάντηση της Apple για το #Chipgate των iPhone 6S\nΑυτή είναι η επίσημη απάντηση της Apple για το #Chipgate των iPhone 6S\nPosted by: idimitris in Apple October 11, 2015\tComments Off 489 Views\nΥπήρχαν χρόνια που η Apple δεν έκανε κανένα σχόλιο για ότι λεγόταν για τα προϊόντα της αλλά πλέον στην μετά Steve Jobs εποχή η εταιρεία πλέον δίνει απαντήσεις.\nΗ καυτή πατάτα λοιπόν φέτος για τα νέα iPhone 6S της εταιρείας ακούει στο όνομα #Chipgate που έχει να κάνει με το γεγονός πως οι συσκευές έρχονται στην αγορά με δύο διαφορετικούς επεξεργαστές ως προς την αρχιτεκτονική με αποτέλεσμα να έχουμε έναν A9 από την Samsung και έναν A9 από την TSMC. O δεύτερος και όπως σας γράψαμε σε προηγούμενο άρθρο αν και χρησιμοποιεί μια παλαιότερη αρχιτεκτονική φέρετε να είναι πιο ενεργειακά αποδοτικός από τον αντίστοιχο της Samsung.\nH επίσημη απάντηση της Apple είναι η εξής:\n“Με τον σχεδιασμένο από την Apple Α9 τσιπ στο iPhone 6S και iPhone 6S Plus κερδίζεις τα περισσότερα που μπορείς από το πιο τεχνολογικά ανεπτυγμένο smartphone τσιπ στον κόσμο. Κάθε τσιπ που τοποθετούμε σε μια συσκευή μας ανταποκρίνεται στα υψηλά στάνταρ της εταιρείας μας και αποδίδει το αναμενόμενο που έχουμε θέσει ενώ δίνει πολύ καλή αυτονομία μπαταρίας και όλα αυτά ανεξάρτητα από το μοντέλο, την χωρητικότητα ή το χρώμα της συσκευής.\nΔιάφορα lab test που κάνουν τους επεξεργαστές να τρέχουν υπό πίεση και συνεχώς μέχρι να τελειώσει η μπαταρία της συσκευής δεν δίνουν την εικόνα μιας πραγματικής χρήσης στον πραγματικό κόσμο μιας και υπάρχει η δαπάνη CPU σε ένα μη ρεαλιστικό πλαίσιο. Με αυτό τον τρόπο δεν μπορεί κάποιος να δώσει πραγματική εικόνα της αυτονομίας της συσκευής. Τα τεστ τα δικά μας και οι πληροφορίες που έχουμε συλλέξει από τους χρήστες αυτών των συσκευών δείχνουν πως η αυτονομία της μπαταρίας του iPhone 6S και iPhone 6S Plus έχουν μια διαφορά μεταξύ 2%-3% που ουσιαστικά σε πραγματικές συνθήκες είναι αμελητέα.”\nPrevious: Κάποιοι χρήστες του iOS 9 αναφέρουν ότι τα mail τους δεν κατεβαίνουν\nNext: Η ταινία ”Steve Jobs” κάνει εντυπωσιακό ντεπούτο αλλά σε περιορισμένη έκδοση


Koρυφαίες καλύψεις για κάθε όχημα\nΔείτε αναλυτικά τα χαρακτηριστικά του προϊόντος από το Έγγραφο Πληροφοριών\nΑστική ευθύνη πυρκαγιάς. Καλύπτονται οι σωματικές βλάβες ή οι υλικές ζημιές, τις οποίες θα προξενήσει το όχημά σας, σε περίπτωση πυρκαγιάς.\nΑυτογνώμων αφαίρεση. Καλύπτονται οι σωματικές βλάβες ή οι υλικές ζημιές, τις οποίες θα προξενήσει το όχημά σας, κατά τη διάρκεια της οδήγησής του από άτομο που το έχει κλέψει ή το απέκτησε με χρήση βίας.\nΣε περίπτωση που κάποιο ανασφάλιστο όχημα σας προκαλέσει ζημιά από σύγκρουση, τότε αποζημιώνεστε από την Anytime για τις ζημιές που θα υποστεί το όχημά σας, βάσει της τρέχουσας εμπορικής αξίας του κατά την ημέρα της σύγκρουσης.\nΙατρικές συμβουλές σχετικά με κάθε απρόβλεπτο περιστατικό υγείας. Η κάλυψη αυτή δεν αφορά μόνο σε περιπτώσεις τροχαίων ατυχημάτων. Μπορείτε να απευθύνεστε στη «Γραμμή Υγείας 1010» για οποιοδήποτε πρόβλημα υγείας σας προκύψει\nΕιδικές συμβουλές από παιδιάτρους\nΠληροφορίες σχετικά με τους όρους και προϋποθέσεις υγιεινής που απαιτούνται από τους υγειονομικούς κανονισμούς της χώρας στην οποία πρόκειται να ταξιδέψετε (εμβόλια,προληπτικά μέτρα, κ.λπ.)\nH Μεταφορά του οχήματος από ατύχημα περιλαμβάνει την άμεση εξυπηρέτηση του οχήματός σας, 24ώρες το 24ωρο, σε περίπτωση ατυχήματος, από τα ιδιόκτητα μέσα της INTERAMERICAN και μεταφορά του σε συνεργείο της επιλογής σας, στο νομό που θα προκληθεί το ατύχημα.\nΚαλύπτονται οι ζημιές που θα προκληθούν στο όχημά σας άμεσα από καταιγίδα, θύελλα, πλημμύρα, χαλάζι, χιόνι, τυφώνα, λαίλαπα, ανεμοθύελλα, έκρηξη ηφαιστείου, σεισμό, καθώς και από καθίζηση ή κατολίσθηση που προέρχεται μόνο από σεισμό.\nΣτην κάλυψη περιλαμβάνονται ζημίες που θα προκληθούν από πτώση δένδρων, στύλων ή άλλων σταθερών κατασκευών, εξαιτίας των πιο πάνω φυσικών φαινομένων, με την προϋπόθεση όμως, σε αυτές τις περιπτώσεις, της επιτόπου καταγραφής του συμβάντος από εκπρόσωπο της Εταιρίας, έπειτα από ειδοποίηση του τηλεφωνικού κέντρου 1158.\nΑπαραίτητη προϋπόθεση για την καταβολή της αποζημίωσης, είναι η προσκόμιση πιστοποιητικού της Ε.Μ.Υ. από το οποίο να προκύπτουν οι καιρικές συνθήκες που επικρατούσαν κατά την ημερομηνία και ώρα του καλυπτόμενου ζημιογόνου γεγονότος, στην περιοχή που αυτό συνέβη.\nΤρομοκρατικές ενέργειες και αναταραχές\nΚαλύπτονται οι υλικές ζημιές, εκτός πυρκαγιάς και έκρηξης, που προκύπτουν από τρομοκρατικές ενέργειες, καθώς και από στάσεις, απεργίες, οχλαγωγίες, διαδηλώσεις, πολιτικές ταραχές (αναταραχές).\nΑποζημιώνεται η ολική κλοπή του οχήματός σας στην τρέχουσα εμπορική αξία του κατά τη μέρα της κλοπής.\nΗ Anytime θα καταβάλει την αποζημίωση 30 μέρες μετά από την ημερομηνία της δήλωσης της κλοπής, εφόσον το όχημά σας, (αυτούσιο ή μέρος του) δεν έχει βρεθεί από τις αρμόδιες αρχές.\nΕπίσης, καλύπτεται κάθε ζημιά, η οποία θα προκληθεί στο όχημά σας κατά το χρονικό διάστημα που αυτό θα βρίσκεται στην κατοχή του κλέφτη. Σημειώνεται ότι για οχήματα ανοικτού τύπου (cabrio), ισχύει απαλλαγή €300 για τυχόν ζημιές που θα υποστεί η κουκούλα κατά την προσπάθεια της κλοπής.\nΑποζημίωση έως €15.000 για μόνιμη ολική ανικανότητα\nΑποζημίωση έως €15.000 για μόνιμη μερική ανικανότητα\nΣας παρέχουμε αυτοκίνητο αντικατάστασης 1.200cc σε περίπτωση ολικής απώλειας ή προσωρινής απώλειας του αυτοκινήτου λόγω επισκευής, όταν υπερβαίνει τις δύο μέρες, εφόσον έχετε επιλέξει τις καλύψεις:\nΔιευκρινίζεται ότι, σε περίπτωση Πυρκαγιάς, Ιδίων Ζημιών & Κακόβουλων ενεργειών, Μερικής κλοπής, το αυτοκίνητο αντικατάστασης θα παρέχεται για χρονικό διάστημα είκοσι ημερών το ανώτερο.\nΊδιες ζημιές και Κακόβουλες ενέργειες\nΚαλύπτονται οι ζημιές του οχήματός σας από σύγκρουση, πρόσκρουση, εκτροπή, ανατροπή, κατακρήμνιση και άμεσα από κακόβουλη ενέργεια τρίτων με στόχο το βανδαλισμό ή τη δολιοφθορά. Σε περίπτωση που ευθύνεστε για το ατύχημα, τότε χρειάζεται να συμμετέχετε στα έξοδα αποκατάστασης της ζημιάς με ποσό απαλλάγης €350, τη χαμηλότερη της αγοράς, σε Συνεργαζόμενο συνεργείο της INTERAMERICAN σε όλη την Ελλάδα ή €600 σε συνεργείο της επιλογής σας.\nΔιευκρινίζεται ότι, για την ενεργοποίηση της μικτής χρειάζεται να:\nΣυμπληρώσετε την ημερομηνία έναρξης του συμβολαίου, το συντομότερο 2 μέρες μετά, ώστε να έχει ολοκληρωθεί η φωτογράφιση του οχήματός σας και ο απαραίτητος έλεγχος.\nΘυμηθείτε… αν επιλέξετε σημερινή ημερομηνία, αυτόματα θα μεταφέρουμε την έναρξη του συμβολαίου σας 2 μέρες μετά, για να ολοκληρωθεί ο απαραίτητος έλεγχος.\nΚαλέσετε στο 210 94 60000, μετά την ολοκλήρωση αγοράς του συμβολαίου σας, Δευτέρα έως Κυριακή από 8.00 π.μ. έως τις 8.00 μ.μ. για την φωτογράφιση του οχήματός σας, με τη χρήση ειδικής υπηρεσίας που έχει ορίσει η Εταιρία.\nΑν από την φωτογράφιση προκύψει ότι το όχημά σας είναι σε καλή κατάσταση, η μικτή ασφάλιση ενεργοποιείται.\nΣε περίπτωση που το όχημά σας δε φωτογραφηθεί ή δε βρίσκεται σε καλή κατάσταση, ή τα στοιχεία που μας έχετε δηλώσει δεν αντιστοιχούν με αυτό, η μικτή ασφάλιση δε θα ενεργοποιείται.\nΩστόσο εσείς θα παραμείνετε ασφαλισμένος για τις όλες τις υπόλοιπες καλύψεις, από την ημερομηνία και ώρα έναρξης που αναφέρεται στο συμβόλαιό σας και εμείς σας επιστρέφουμε τη διαφορά! Σε κάθε περίπτωση, μετά την ολοκλήρωση της διαδικασίας θα ενημερωθείτε με e-mail ή με SMS, για την ενεργοποίηση ή όχι της μικτής ασφάλισης.\nΣε περίπτωση που το όχημά σας κλαπεί ή καταστραφεί ολοσχερώς μέχρι και το 2ο έτος κυκλοφορίας του, σας αποζημιώνουμε όχι στην τρέχουσα εμπορική του αξία, αλλά στην αρχική τιμή αγοράς.\nΤο όριο της κάλυψης είναι €1.000 ανά έτος. Από τις ζημιές εξαιρούνται αυτές στα φανάρια, στους καθρέπτες, στα φλας και στις ζελατίνες.\nΣε οποιοδήποτε συνεργαζόμενο συνεργείο εύκολα, γρήγορα χωρίς καμία δικής σας οικονομική επιβάρυνση, αφού η πληρωμή γίνεται απευθείας από την Anytime.\nΗ κάλυψη της νομικής προστασίας ισχύει στην Ελλάδα και στις χώρες του Ενιαίου Ευρωπαϊκού Οικονομικού Χώρου, (ανεξαρτήτως νομίσματος). Το όριο κάλυψης στην Ελλάδα είναι απεριόριστο, ενώ στις χώρες του Ενιαίου Ευρωπαϊκού Οικονομικού Χώρου είναι μέχρι €3.000 ετησίως.\nΓια να κυκλοφορείτε στο δρόμο με ασφάλεια, σας προσφέρουμε πλήρη κάλυψη για το ρυμουλκούμενο (δίτροχο ή τετράτροχο) ή το τρέιλερ σας.\nΗ κάλυψη Αστικής ευθύνης επεκτείνεται και αποζημιώνονται τα πρόσωπα ή τα αντικείμενα που έχουν υποστεί ζημιά σε ένα περιστατικό που ευθύνεται το ρυμουλκούμενο όχημά σας (βάσει του Κώδικα Οδικής Κυκλοφορίας).\nΣωματικές βλάβες: €1.220.000 (ανά άτομο) Καλύπτονται οι σωματικές βλάβες που θα προκαλέσει το όχημά σας σε άτομα όπως πεζούς, επιβαίνοντες άλλων οχημάτων που εμπλέκονται στο περιστατικό ή επιβαίνοντες του δικού σας οχήματος.\nΥλικές ζημιές: €1.220.000 (ανά ατύχημα) Καλύπτονται οι υλικές ζημιές που θα προκαλέσει το όχημά σας σε άλλα οχήματα ή άλλα αντικείμενα, όπως μάντρες, βιτρίνες, εισόδους καταστημάτων κ.α.\nΝέος/ Άπειρος οδηγός\nΚαλύπτουμε άτομο ηλικίας μικρότερης των 23 ετών ή άτομο με δίπλωμα οδήγησης που εκδόθηκε νωρίτερα του ενός 1 έτους, εκτός του ιδιοκτήτη που έχει δηλωθεί.\nΆμεση εξυπηρέτηση του οχήματός σας σε περίπτωση ατυχήματος, από τα ιδιόκτητα μέσα της INTERAMERICAN και μεταφοράς του σε συνεργείο της επιλογής σας, στο νομό που θα προκληθεί το ατύχημα.\nΗ πλήρης Οδική Βοήθεια ισχύει στην Ελλάδα και στην Ευρώπη, είναι στη διάθεσή σας οποιαδήποτε στιγμή κι αν ακινητοποιηθεί το όχημά σας: από ατύχημα, βλάβη ή ακόμα κι αν χάσετε τα κλειδιά σας, πάθετε λάστιχο ή μείνετε από βενζίνη. Ισχύει 24 ώρες το 24ωρο και περιλαμβάνει:\nΕιδικές συμβουλές από παιδιάτρους. Καθοδήγηση για χρόνιες και ειδικές παθήσεις\nΗ πλήρης Οδική Βοήθεια ισχύει στην Ελλάδα και στην Ευρώπη, είναι στη διάθεσή σας οποιαδήποτε στιγμή κι αν ακινητοποιηθεί το όχημά σας: από ατύχημα, βλάβη ή ακόμα κι αν χάσετε τα κλειδιά σας, πάθετε λάστιχο ή μείνετε από βενζίνη.\nΙσχύει 24 ώρες το 24ωρο και περιλαμβάνει:\nΗ κάλυψη αφορά σε ζημιές που μπορεί να υποστεί το όχημά σας από πυρκαγιά, καθώς επίσης πτώση κεραυνού και έκρηξη.\nΣημειώνεται ότι σε περίπτωση που το όχημά σας χρησιμοποιεί ως κύριο ή εναλλακτικό καύσιμο το υγραέριο, απαραίτητη προϋπόθεση για την κάλυψη των ζημιών από πυρκαγιά ή έκρηξη που προέρχεται από το ίδιο όχημα είναι να διαθέτει πιστοποιητικό Κ.Τ.Ε.Ο. σε ισχύ.\nΗ Anytime θα καταβάλει την αποζημίωση 30 μέρες μετά από την ημερομηνία της δήλωσης της κλοπής, εφόσον το όχημά σας (αυτούσιο ή μέρος του) δεν έχει βρεθεί από τις αρμόδιες αρχές.\nΚαλύπτονται οι υλικές ζημιές, εκτός πυρκαγιάς και έκρηξης, που προκύπτουν από τρομοκρατικές ενέργειες, καθώς και από στάσεις απεργίες, οχλαγωγίες, διαδηλώσεις, πολιτικές ταραχές (αναταραχές).


ΑΠΘ: Διαδικτυακή εκδήλωση για το παρόν και το μέλλον της Τεχνητής Νοημοσύνης στην Ευρώπη | Europe Direct\nΑρχική / ΑΠΘ: Διαδικτυακή εκδήλωση για το παρόν και το μέλλον της Τεχνητής Νοημοσύνης στην Ευρώπη\nΗ εκδήλωση θα μεταδοθεί δωρεάν στον σύνδεσμο vision4ai.eu και θα είναι ανοιχτή για παρακολούθηση χωρίς εγγραφή. Γλώσσα της εκδήλωσης είναι η αγγλική. Το κοινό θα μπορεί να συμμετάσχει σε συζητήσεις μέσω γραπτών μηνυμάτων (chat). Οι συμμετέχοντες/συμμετέχουσες θα έχουν, επίσης, την ευκαιρία να επιλέξουν από τρεις παράλληλες συνεδρίες με επίκεντρο: α) την κοινωνία, β) τη βιομηχανία και γ) τις δεξιότητες και την κατάρτιση, ανάλογα με τα ενδιαφέροντά τους.\nΚορονοϊός: Οδηγίες της ΕΕ...\nΠώς θα εξασφαλιστεί η υγεία και η ασφάλεια των εργαζομένων ό...\nΠαρ, 24/04/2020 - 14:14\nEuropol law enforcement p...\nGet ready for the 2016 edition of the Europol law enforcemen...\nΤρί, 28/06/2016 - 11:23\nΣεμινάριο από το Ευρωπαϊκ...\nΤετ, 04/05/2016 - 21:01


Αυτά είναι τα χάλια μας ...Πληρώσαμε 5.000.000 ευρώ γι' αυτό το έργο - Εικόνες που προκαλούν αίσθηση\nΕικόνες αποκάλυψης κατέγραψε ο φακός του ekritι στο Κολυμβητήριο Ακρωτηρίου στα Χανιά, ένα έργο - φάντασμα, που κόστισε 5 εκατομμύρια ευρώ και δε χρησιμοποιήθηκε ούτε για μία μέρα. Το κλειστό κολυμβητήριο ξεκίνησε να κατασκευάζεται στο πλαίσιο των αθλητικών υποδομών εν όψει των Ολυμπιακών Αγώνων του 2004, ωστόσο ολοκληρώθηκε το 2007, με σημαντικές όμως κακοτεχνίες.\nκολυμβητήριο ακρωτήρι, by renas\nΠριν από περίπου δύο χρόνια η ευθύνη του χώρου πέρασε ξανά στο Πολυτεχνείο Κρήτης. Το πρώτο πράγμα που κάναμε ήταν να βάλουμε κάμερες και συναγερμό περιμετρικά του χώρου και από την επόμενη κιόλας μέρα εξαφανίστηκαν οι διάφοροι... επισκέπτες», λέει ο πρύτανης.\nρεπορτάζ: Μάριος Διονέλλης - ekriti.gr


ΑΣΤΡΟΛΟΓΙΚΟ ΔΕΛΤΙΟ 9-6-2017\nΑρχική σελίδα Θέματα Αστρολογικό Δελτίο Αστρολογικό Δελτίο 9-6-2017\nΑστρολογικό Δελτίο 9-6-2017\n<p>Tα πλήρη φεγγάρια είναι κατάλληλα για να αφήσουμε τις εμμονές και να φύγουμε σε νέα μονοπάτια. Οι σημερινές εξελίξεις με την Πανσέληνο στον Τοξότη, που είναι το πιο φιλοσοφικό και δίκαιο από τα ζώδια κατά πολλές έννοιες- μας κάνουν να αφήνουμε λοιπόν πίσω μας μανίες, κρίσεις και κακή βούληση προς τους άλλους. Ανεξάρτητα από το πόσο κάποιος μπορεί να σας έχει πληγώσει στο παρελθόν, η συγχώρησή του θα σας δώσει συναισθηματική ελευθερία. Κάντε το για τον εαυτό σας, αν όχι για τους άλλους.\nΤα ζώδια της φωτιάς, ο Κριός, ο Λέων και ο Τοξότης, είναι σε φάση να προχωρήσουν, οπότε δώστε στον εαυτό σας την άδεια να σχεδιάσετε μια αλλαγή πλεύσης κάτω από αυτή την επιρροή. Αποφύγετε να παίρνετε σημαντικές αποφάσεις αυτήν την ημέρα αν είναι δυνατόν, καθώς λείπουν οι σίγουρες διαισθήσεις.\nΕάν κάνετε μια βόλτα στην άγρια πλευρά σήμερα, μπορείτε να ευχαριστήσετε το εξάγωνο Σελήνης-Δία για την ενθουσιώδη νέα άποψη που θα έχετε για την ζωή γενικά. Αυτή η ενέργεια αναδεύει τον τυχοδιώκτη σε όλους μας και κάνει πολύ πιο πιθανό να αναλάβουμε τον κίνδυνο ή να δεχτούμε μια πρόκληση. Οι εκπρόσωποι του αέρα - Δίδυμοι, Ζυγός και Υδροχόος - μπορεί να αισθάνονται ιδιαίτερα ενθουσιώδεις, οπότε προσέξτε για το ότι ο ενθουσιασμός θα μπορούσε να μετατραπεί σε απερισκεψία. Διασκεδάστε, αλλά μείνετε ασφαλείς! Κοιτάζοντας μπροστά, η Δευτέρα δεν είναι η καλύτερη μέρα, κρύβει εκπλήξεις, ετοιμαστείτε.\nΟι Κριοί, οι Ζυγοί, οι Καρκίνοι και οι Αιγόκεροι είστε προβληματισμένοι, τα πράγματα δεν φαίνεται να προχωρούν όπως επιθυμείτε. Οι Κριοί μην χάσετε την αισιοδοξία σας και συνεχίστε να εργάζεστε για το στόχο σας. Για τους Ζυγούς η ημέρα θα μπορούσε επίσης να φέρει πρόσθετες ευθύνες. Προσέχετε την υγεία σας. Οι Καρκίνοι να είστε έτοιμοι, κάποιος που βρίσκεται κοντά σας θα δοκιμάσει την υπομονή σας. Οι Αιγόκεροι κρατήστε την ηρεμία σας και μην αφήστε το θυμό σας να σας πάρει από κάτω. Για να έχετε άμεσες αστρολογικές απαντήσεις καλέστε τώρα από σταθερό ή κινητό στο 14850.\nΟι Δίδυμοι, οι Τοξότες, οι Παρθένοι και οι Ιχθείς μην αφήνετε μικρά πράγματα να σας βάζουν κάτω. Οι Δίδυμοι μπορεί να έχετε να αντιμετωπίσετε κάποιον που είναι ασεβή ή αναστατωμένος. Οι Τοξότες κρατήστε τις δικές σας αντιδράσεις στο ελάχιστο και τελικά θα αναδειχθείτε ως νικητές. Οι Παρθένοι προσπαθήστε να αποφύγετε να περάσετε χρόνο με ανθρώπους που σας αποστραγγίζουν συναισθηματικά. Οι Ιχθείς μπορεί να έχετε μερικές δουλειές και προβλήματα στο σπίτι που θα πρέπει να φροντίσετε. Πάρτε το σύντροφό σας για μια ρομαντική βραδιά. Αν θέλετε να έχετε πάντα έγκυρη αστρολογική βοήθεια, καλέστε τώρα από σταθερό ή κινητό στο 14850.\nΟι Υδροχόοι, οι Λέοντες, οι Ταύροι και οι Σκορπιοί σήμερα, θα είστε σε θέση να ξεπεράσετε όλα τα εμπόδια που έρχονται στο δρόμο της επιτυχίας σας. Οι Υδροχόοι πηγαίνετε σε καθυστερημένες διακοπές με την οικογένεια και τους φίλους. Οι Λέοντες είναι πιθανό να συναντήσετε νέους ανθρώπους σήμερα. Για τους Ταύρους παρόλο που σήμερα μπορεί να μην είναι μια πολύ ενθαρρυντική μέρα για εσάς, μπορεί να υπάρχουν κάποιες σημαντικές δραστηριότητες που συμβαίνουν στο γραφείο σας. Οικονομικά οφέλη είναι επίσης πιθανά. Οι Σκορπιοί ήρθε η ώρα να πάρετε τη σχέση σας στο επόμενο επίπεδο. Βεβαιωθείτε ότι οι προσπάθειές σας στην εργασία δεν είναι μάταιες. Για να έχετε άμεσες απαντήσεις με την βοήθεια των άστρων, καλέστε τώρα από σταθερό ή κινητό στο 14850.


Ο Τσίπρας ξεκινάει θερινή «προεκλογική» εξόρμηση – Kontasas.gr\nΟ Τσίπρας ξεκινάει θερινή «προεκλογική» εξόρμηση\nΗ ευφορία στο επιτελείο του Αλέξη Τσίπρα αποδίδεται στην επιτυχή έκβαση της πιο μεγάλης διαδικασίας του ΣΥΡΙΖΑ τα τελευταία δύο χρόνια. Στενός συνεργάτης του κ. Τσίπρα είπε στο CNN Greece εξηγώντας γιατί θεωρείται επιτυχημένη η Συνδιάσκεψη, ανάφερε τρεις παράγοντες:\nΠρώτον, το κόμμα έχει πια ένα καλά μελετημένο σύγχρονο πρόγραμμα, πάνω στο οποίο μπορεί να στηριχτεί μια αξιόπιστη κυβερνητική πρόταση.\nΔεύτερον, ο ΣΥΡΙΖΑ έχει μπει στη διαδικασία της προεκλογικής προετοιμασίας ώστε να μπορέσει να αντιμετωπίσει ανά πάσα στιγμή τους επόμενους 14 μήνες τις πρόωρες εκλογές.\nΤρίτον, οι τόνοι στο εσωτερικό του ΣΥΡΙΖΑ έχουν πέσει και το κόμμα εμφανίζεται ξανά συσπειρωμένο.\nΒεβαίως, στις εσωκομματικές εξελίξεις έρχονται να προστεθούν οι αδυναμίες που παρουσιάζει η κυβέρνηση. Μπορεί η μετάλλαξη Δ να είναι ένα αντικειμενικό γεγονός στην εξέλιξη της πανδημίας, εντούτοις, οι ιθύνοντες της Κουμουνδούρου εκτιμούν ότι οι συνεχείς ανακολουθίες, οι αντιφάσεις και οι αστοχίες έχουν πλήξει την εικόνα τη κυβέρνησης.\nΣτη συνάντησή του με το προεδρείο της ΟΕΝΓΕ, ο Αλέξης Τσίπρας είπε αναφορικά με το ρεπορτάζ της Εφημερίδας των Συντακτών για τον Νίκο Χαρδαλιά:\n«Την ώρα που κουνούσαν το δάχτυλο στους πολίτες, δεν έκαναν ελέγχους ή με πολιτικές αποφάσεις επέτρεπαν να περάσουν στη χώρα κρούσματα. Πρόκειται για πολύ σοβαρά δημοσιεύματα που θα πρέπει να εξετάσει η Δικαιοσύνη ενδελεχώς. Αποδεικνύουν και μία εγκληματική στάση σε σχέση με την προστασία της δημόσιας Υγείας.»\nΠροσπαθώντας να διατηρήσει το μομέντουμ, ο Αλέξης Τσίπρας ξεκινάει θερινή εξόρμηση. Μια εξόρμηση με έντονο «προεκλογικό» χαρακτήρα, ασχέτως αν ο ΣΥΡΙΖΑ δεν την ονομάζει. Κατά πάσα πιθανότητα, ο πρώτος σταθμός θα είναι η Θεσσαλονίκη. Ο κ. Τσίπρας θα επιχειρήσει:\n-Να παρουσιάσει συγκεκριμένες πτυχές του νέου προγράμματος του ΣΥΡΙΖΑ.\n-Να μεταδώσει το πολιτικό μήνυμά ότι ο ΣΥΡΙΖΑ μπορεί και πρέπει να κερδίσει τις επόμενες εκλογές.\n-Να θέσει σε κίνηση τις τοπικές οργανώσεις του ΣΥΡΙΖΑ. Σε αυτήν την κατεύθυνση, οι οργανώσει τις επόμενες μέρες θα συζητήσουν τα προγραμματικά κείμενα που εγκρίθηκαν στη Συνδιάσκεψη.\nΔεν αποκλείεται βέβαια να συναντήσει και ορισμένους τοπικούς παράγοντες που ενδιαφέρονται να εκτεθούν στις επόμενες εκλογές…\nPrevious Previous post: Παυλάκης: Το τέταρτο κύμα θα είναι χειρότερο – Θα διαπλασιάζονται κάθε εβδομάδα τα κρούσματα\nNext Next post: Γεωργιάδης: Ανοικτό ενδεχόμενο λειτουργίας νυχτερινών κέντρων μόνο για εμβολιασμένους


Σύσκεψη για κόμμα από τον Γ. Παπανδρέου\nΠρώτη καταχώρηση: Τετάρτη, 10 Δεκεμβρίου 2014, 10:50\nΤη δημιουργία νέου κόμματος αποφασίζει ο Γιώργος Παπανδρέου, όπως φάνηκε την Τρίτη, κατά τη διάρκεια κλειστής σύσκεψης που είχε με συνεργάτες του στο Ίδρυμα Α. Παπανδρέου στην οδό Πειραιώς.\nΟι εξελίξεις με την προεδρική εκλογή και η επιλογή Δήμα οδήγησαν στην επίσπευση των κινήσεων στο στρατόπεδο ΠαπανδρέουΟι διαφωνίες για τους χειρισμούς Βενιζέλου σχετικά με τη Δημοκρατική Παράταξη, η οριστική ρήξη του πρώην πρωθυπουργού με τον πρόεδρο του ΠΑΣΟΚ, τα δυσοίωνα μηνύματα των δημοσκοπήσεων και κυρίως οι εξελίξεις με την προεδρική εκλογή οδήγησαν στην επίσπευση των κινήσεων στο στρατόπεδο Παπανδρέου και στην άμεση λήψη δράσης.\n«Ο κύβος ερρίφθη, δεν μπορούμε να κάνουμε πίσω. Είναι αποφασισμένο» έλεγαν αμέσως μετά τη συνάντηση στελέχη που μετείχαν στη σύσκεψη. Άφηναν ανοικτό, ωστόσο, το πότε θα ανακοινωθεί. Αυτό που μελετούν είναι αν θα το κάνουν πριν από την τελευταία ψηφοφορία για τον Πρόεδρο της Δημοκρατίας στις 29 Δεκεμβρίου ή αρχές του νέου έτους, εφόσον διαλυθεί η Βουλή και πάμε σε πρόωρες εκλογές.\nΒλέπουν πρόωρες εκλογές\nΣτη σύσκεψη συμμετείχαν, εκτός από τον Γ. Παπανδρέου, οι βουλευτές Θάνος Μωραΐτης και Φίλιππος Σαχινίδης, ο πρώην υπουργός Γιώργος Πεταλωτής, η Ρεγγίνα Βάρτζελη, ο Γιώργος Ελενόπουλος και ο Γιώργος Πετρουλάκης.\nΠαπανδρεϊκό στέλεχος σχολίασε με χιούμορ πως όχι τους 180 αλλά ακόμα και τους 155 μπορεί να μη μαζέψει ο Αντώνης ΣαμαράςΟ ίδιος ο πρώην πρωθυπουργός δεν πήρε σαφή θέση, αρκούμενος απλώς να καταγράφει τις παρατηρήσεις των συνεργατών του.\nΣύμφωνα με πληροφορίες, η συζήτηση ξεκίνησε με την επίσπευση της προεδρικής εκλογής από Σαμαρά - Βενιζέλο αλλά και τις αντιδράσεις που προκάλεσε η ανακοίνωση της υποψηφιότητας του Σταύρου Δήμα. Κατά τη διάρκεια της σύσκεψης τέθηκε επί τάπητος το σενάριο των πρόωρων εκλογών, ειδικά μετά τη στάση πολλών ανεξάρτητων βουλευτών και της ΔΗΜΑΡ που δεν φάνηκαν να στηρίζουν τη συγκεκριμένη πρόταση του Αντώνη Σαμαρά.\n«Φαίνεται ότι το στοίχημα για τη συγκυβέρνηση είναι το αν θα μαζέψει όχι τους 180 αλλά τους... 155» σχολίαζε με χιούμορ παπανδρεϊκό στέλεχος.\nΤελευταία ενημέρωση: Τετάρτη, 10 Δεκεμβρίου 2014, 12:10


Η Grab έλαβε ξανά πρόστιμο για παραβίαση απορρήτου\nΤρίτη, 27 Οκτωβρίου, 19:57\nΑρχική security Η Grab έλαβε ξανά πρόστιμο για παραβίαση απορρήτου\n14 Σεπτεμβρίου 2020, 17:01\nΜία μονάδα της Grab Holdings, η GrabCar, που έχει έδρα της τη Σιγκαπούρη, έλαβε ένα πρόστιμο 10.000 δολαρίων για παραβίαση προσωπικών δεδομένων, όπως ανέφερε το Bloomberg.\nΤο πρόστιμο που επιβλήθηκε από την Επιτροπή Προστασίας Προσωπικών Δεδομένων (PDPC), η οποία είναι υπεύθυνη για την προστασία των προσωπικών δεδομένων στη Σιγκαπούρη, απευθύνεται σε ένα περιστατικό που έγινε πέρυσι, όταν η εφαρμογή για κινητά της Grab εξέθεσε πληροφορίες περισσότερων από 21.500 χρηστών.\nΤο Bloomberg ανέφερε ότι η παραβίαση ήταν αποτέλεσμα μίας ενημέρωσης της εφαρμογής GrabHitch, της υπηρεσίας carpooling της εταιρείας. Περιλάμβανε ονόματα, αριθμούς πινακίδων κυκλοφορίας και υπόλοιπα πορτοφολίων των χρηστών.\nΕνώ η PDPC είπε ότι το πρόβλημα επιδιορθώθηκε σε λιγότερο από μία ώρα, δήλωσε ότι η Grab θα έπρεπε να είχε δοκιμάσει την ενημέρωση πριν επιτραπεί η εγκατάστασή της από τους χρήστες. Επιπλέον, η επιτροπή δήλωσε ότι ήταν η τέταρτη παραβίαση προσωπικών δεδομένων της εταιρείας τα τελευταία δύο χρόνια.\n“Δεδομένου ότι η επιχείρηση του οργανισμού περιλαμβάνει την επεξεργασία μεγάλου όγκου προσωπικών δεδομένων σε καθημερινή βάση, είναι μια σημαντική αιτία ανησυχίας”, ανέφερε ο Yeong Zee Kin, αναπληρωτής επίτροπος του PDPC στο Bloomberg.\nΤην περασμένη εβδομάδα, το Reuters ανέφερε ότι η Grab διαπραγματεύεται με πιθανούς επενδυτές καθώς επιδιώκει να συγκεντρώσει έως και 500 εκατομμύρια δολάρια για να ενισχύσει το τμήμα χρηματοοικονομικών υπηρεσιών της.\nΑνάμεσα στις εταιρείες που σκοπεύουν να συνεργαστούν με την Grab είναι η AIA Group Limited με έδρα το Χονγκ Κονγκ, που προσφέρει υπηρεσίες ασφάλισης ζωής, καθώς και η Prudential PLC, μια βρετανική εταιρεία παγκόσμιας ασφάλισης και χρηματοοικονομικών υπηρεσιών.\nΜία συμφωνία μεταξύ Grab, AIA και Prudential, θα τροφοδοτήσει τα προϊόντα χρηματοοικονομικών υπηρεσιών της Grab. Τον Αύγουστο, η Grab επέκτεινε τις υπηρεσίες της προσφέροντας καταναλωτικά δάνεια στη Σιγκαπούρη μαζί με προϊόντα διαχείρισης πλούτου.\nΠροηγούμενο άρθροIBM προς ΗΠΑ: Περιορίστε τα data των συστήματων facial recognition\nΕπόμενο άρθροXfce 4.16: Aνακοινώθηκε η πρώτη pre1 beta έκδοση


Η KOUTSOS METAL σας προσφέρει μια μεγάλη γκάμα πορτών ασφαλείας, τόσο σε σχέδια, όσο και χρώματα και ιδιαίτερα χαρακτηριστικά (θωράκιση, κλειδώματα, αξεσουάρ, κλειδαριές κτλ).\nΟι θωρακισμένες πόρτες που σας προσφέρουμε είναι κατασκευασμένες από γαλβανισμένο σίδηρο, βαρέως τύπου, βαμμένο ηλεκτροστατικά, για μεγαλύτερη αντοχή στο χρόνο. Οι μεντεσέδες είναι ρυθμιζόμενοι, καθ’ ύψος, για τέλεια εφαρμογή στην κάσα, ενώ στο κάτω μέρος της πόρτας τοποθετούμε αυτόματα ρυθμιζόμενο μηχανικό ανεμοφράκτη, για μέγιστη μόνωση από τις εξωτερικές συνθήκες. Οι κλειδαριές που προτείνουμε (μηχανικές και ηλεκτρικές) είναι όλες γνωστών οίκων, πιστοποιημένες και με εγγύηση.\nΠροσωποποιήστε την πόρτα σας, επιλέγοντας αξεσουάρ και επενδύσεις από ξύλο, αλουμίνιο, PVC ή laminate, μέσα από έναν πολύ μεγάλο κατάλογο σχεδίων και χρωμάτων.\nΘωρακισμένες πόρτες ελληνικής κατασκευής\nΠόρτα ασφαλείας σε πολυκατοικία\nΠόρτα ασφαλείας σε διαμέρισμα\nΠόρτα ασφαλείας σε είσοδο πολυκατοικίας με 3 σταθερά\nΑσφαλίζουν κι ομορφαίνουν τον χώρο σας!


Νέα Δεδομένα για τον COVID-19: Χαμηλότερη από 1% η Θνησιμότητα - Γ Παθολογική Κλινική Ερρiκος Ντυνάν Hospital Center\nΗ θνησιμότητα από τον κοροναϊό COVID-19 είναι πιθανώς «χαμηλότερη από 1%», σύμφωνα με ένα νέο άρθρο που δημοσιεύτηκε στο επιστημονικό περιοδικό New England Journal of Medicine στις 28 Φεβρουαρίου.\nΤο άρθρο αυτό συνόδευσε μία μελέτη από τον Wei-jie Guan, PhD, και τους συνεργάτες του, η οποία εξέτασε 1099 ασθενείς με επιβεβαιωμένη λοίμωξη από COVID-19 σε 552 νοσοκομεία της Κίνας. Ο Guan συνεργάζεται με το Guangzhou Institute of Respiratory Health της Κίνας.\n«Στο δείγμα των 1099 ασθενών με εργαστηριακά επιβεβαιωμένη λοίμωξη που εξετάστηκαν, η θνησιμότητα ήταν 1.4% και οι ασθενείς παρουσίασαν λοίμωξη διαφορετικής βαρύτητας. Αν θεωρήσουμε ότι ο αριθμός των ασυμπτωματικών ασθενών ή αυτών που έχουν ήπια συμπτώματα είναι πολλαπλάσιος από αυτόν των καταγεγραμένων περιστατικών, καταλαβαίνουμε ότι η θνησιμότητα είναι πιθανώς πολύ χαμηλότερη από 1%», είπε ο Anthony Fauci, επικεφαλής του National Institute of Allergy and Infectious Diseases από τις ΗΠΑ και κύριος συγγραφεάς του άρθρου.\n«Φαίνεται έτσι ότι, συνολικά, οι κλινικές επιδράσεις του COVID-19 ομοιάζουν περισσότερο μία σοβαρή εποχική γρίπη (που έχει θνησιμότητα περίπου 0.1%) ή μία πανδημία γρίπης (όπως αυτές του 1957 και του 1968) και όχι τόσο τις επιδημίες των SARS και MERS στις οποίες τα ποσοστά θνησιμότητας ήταν 9-10% και 36%, αντίστοιχα».\nΟ Fauci και οι συνεργάτες του δήλωσαν επίσης ότι αυτή τη στιγμή συνεχίζονται οι προσπάθειες για την ανάπτυξη ενός εμβολίου και οι κλινικές δοκιμές φάσης 1 με ανθρώπους εθελοντές αναμένεται να ξεκινήσουν μέσα στο Μάρτιο.\nΧαρακτηριστικά του Πληθυσμού που Εξετάστηκε\nΣτο δείγμα των 1099 ασθενών που εξετάστηκε, η μέση ηλικία ήταν τα 47 χρόνια και το 41.9% ήταν γυναίκες, όπως ανέφερε ο Guan και οι συνεργάτες του.\nΣυνολικά, 67 (6.1%) ασθενείς παρουσίασαν σοβαρά συμπτώματα τα οποία οδήγησαν σε νοσηλεία στη ΜΕΘ, χρήση μηχανικού αερισμού ή προκάλεσαν το θάνατο του ασθενούς. Όταν οι επιστήμονες εξέτασαν ειδικά καθεμία από τις παραπάνω περιπτώσεις διαπίστωσαν ότι το 5% των ασθενών εισήχθησαν στη ΜΕΘ, το 2.3% χρησιμοποίησαν μηχανικό αερισμό, ενώ το 1.4% κατέληξαν.\nΑπό τους 173 ασθενείς που παρουσίασαν σοβαρή νόσηση, οι 43 (24.9%) παρουσίασαν σοβαρά συμπτώματα.\nΚατά συνέπεια, ο κίνδυνος εμφάνισης σοβαρών συμπτωμάτων στο σύνολο του πληθυσμού ήταν 3.6%, ενώ στους ασθενείς που παρουσίαζαν σοβαρή νόσηση ήταν 20.6%.\nΌπως δήλωσαν οι επιστήμονες, αρκετοί ασθενείς δεν είχαν πυρετό, ενώ άλλοι δεν είχαν παθολογικά ευρήματα στις απεικονιστικές εξετάσεις.\nΣυγκεκριμένα, στους 877 ασθενείς με ήπια νόσηση, οι 157 (17.9%) δεν είχαν παθολογικά ευρήματα στην αξονική τομογραφία. Το ποσοστό αυτό ήταν αρκετά χαμηλότερο στην ομάδα που παρουσίασε σοβαρή νόσηση από τον ιό (2.9%).\nΤο συχνότερο σύμπτωμα ήταν ο πυρετός, όπως έγραψαν οι επιστήμονες. Αν και περίπου το 43.8% των ασθενών είχαν πυρετό κατά την εισαγωγή τους στο νοσοκομείο, τελικά περίπου 88.7% παρουσίασαν το σύμπτωμα αυτό κατά τη διάρκεια της νοσηλείας τους.\nΤο δεύτερο σε συχνότητα σύμπτωμα ήταν ο βήχας (67.8%). Άλλα συμπτώματα, όπως η ναυτία, ο έμετος και η διάρροια ήταν λιγότερο συχνά (κάτω από 5%). Σχεδόν 1 στους 4 ασθενείς είχε επίσης κάποια προϋπάρχουσα νόσο (όπως υπέρταση ή χρόνια αποφρακτική πνευμονοπάθεια), όπως δήλωσαν οι επιστήμονες.\nΣυνολικά, 38 ασθενείς (3.5%) ήταν εργαζόμενοι στον τομέα υγείας, ενώ 483 ήταν κάτοικοι του Wuhan (43.9%). Μόλις το 1.9% των ασθενών είχε έρθει σε άμεση επαφή με άγρια ζώα.\nΑπό τους ασθενείς που δεν ζούσαν στο Wuhan, το 72.3% είχε έρθει σε επαφή με ασθενείς από το Wuhan. Περισσότερο από το 25.9% του ίδιου πληθυσμού δεν είχε επισκεφθεί το Wuhan ούτε είχε έρθει σε επαφή με κατοίκους της πόλης.\nΚατά την εισαγωγή τους στο νοσοκομείο, οι 926 ασθενείς είχαν ήπια νόσο, ενώ οι 173 είχαν σοβαρή.\nΗ μέση διάρκεια νοσηλείας ήταν 12 ημέρες.\n«Κατά τη νοσηλεία τους, οι περισσότεροι ασθενείς διαγνώστηκαν με πνευμονία (91.1%), ενώ ένα μικρότερο ποσοστό παρουσίασε σύνδρομο οξείας αναπνευστικής ανεπάρκειας (3.4%) ή καταπληξία (1.1%). Οι ασθενείς με σοβαρή νόσηση είχαν επίσης υψηλότερα ποσοστά πνευμονίας σε σχέση με αυτούς που είχαν ήπια νόσηση (99.4% έναντι 89.5%)», δήλωσαν οι επιστήμονες.


Ενισχυμένος από το ντιμπέιτ ο Αναστασιάδης | Πολιτική | DW | 23.02.2013\nΕνισχυμένος από το ντιμπέιτ ο Αναστασιάδης\nΣτην Κύπρο ολοκληρώθηκε χθες η προεκλογική εκστρατεία ενόψει της αυριανής επαναληπτικής αναμέτρησης. Στο χθεσινό ντιμπέιτ ο Ν. Αναστασιαδης και ο Σ. Μαλάς έστειλαν τα τελικά τους μηνύματα στους πολίτες της χώρας.\nΑκόμα πιο ενισχυμένος από μία πολύ καλή εμφάνιση στο τελευταίο ντιμπέιτ, οδεύει στην αυριανή κρίσιμη για την Κύπρο αναμέτρηση, ο Νίκος Αναστασιάδης. Αντιθέτως, ο ανθυποψήφιός του Σταύρος Μαλάς δεν κατάφερε να αναδείξει ένα ηγετικό προφίλ που θα μετρίαζε την απόσταση 18,5 ποσοστιαίων μονάδων που δημιούργησε ο πρώτος γύρος των εκλογών ανάμεσα στους δύο μονομάχους.\nΟ κ. Αναστασιάδης εμφανίστηκε πολύ πιο έτοιμος να διαχειριστεί την επόμενη μέρα των εκλογών και τα δύσκολα προβλήματα που έχει να αντιμετωπίσει ο τόπος, ενώ ο κ. Μαλάς περιορίστηκε ουσιαστικά στην ανάδειξη των αρνητικών σημείων του αντιπάλου αντί στις δικές του προτάσεις για την έξοδο από τη σημερινή κρίση.\nΛευκό και άκυρο προτείνει η ΕΔΕΚ\nΤο αποτέλεσμα αλλά κυρίως τα ποσοστά που θα λάβουν οι δύο υποψήφιοι Πρόεδροι στην αυριανή αναμέτρηση, θα εξαρτηθούν σε μεγάλο βαθμό από το ποσοστό αποχής το οποίο αναμένεται να είναι αυξημένο. Στον πρώτο γύρο των εκλογών καταγράφηκε ποσοστό αποχής της τάξης του 17% περίπου. Ο «χαμένος» του πρώτου γύρου Γιώργος Λιλλήκας και η ΕΔΕΚ που τον υποστήριξε, κάλεσαν τους ψηφοφόρους τους να συμμετάσχουν στις εκλογές, αλλά να καταψηφίσουν και τους δύο υποψήφιους. Να ρίξουν, δηλαδή, λευκό ή άκυρο. Σε ποιο ποσοστό η προτροπή αυτή θα υιοθετηθεί από τους ψηφοφόρους, απομένει να το μάθουμε από το τελικό αποτέλεσμα των εκλογών.\nΜέχρι τις 8 αύριο το βράδυ, ίσως και πολύ νωρίτερα, στην περίπτωση που η διαφορά είναι μεγάλη, η Κυπριακή Δημοκρατία θα αποκτήσει τον έβδομο στην Ιστορία της Πρόεδρο. Η ανακήρυξη του νέου Προέδρου θα γίνει στις 10 το βράδυ στο στάδιο ΕΛΕΥΘΕΡΙΑ. Στοίχημα βάζουν ξανά και οι δημοσκοπήσεις εξόδου, μετά την παταγώδη τους αποτυχία στον πρώτο γύρο των εκλογών. Φυσικά τα πράγματα τώρα είναι πολύ πιο εύκολα αφού οι υποψήφιοι είναι μόνο δύο.\nΕνισχυμένος από το ντιμπέιτ ο Αναστασιάδης (mp3)\nΛέξεις κλειδιά Αναστασιάδης Μαλάς Κύπρος εκλογές\nΜόνιμος σύνδεσμος https://p.dw.com/p/17kf8\nΟ «αδίστακτος» ανασχηματισμός Τζόνσον 16.09.2021


Οι αναφορές δραστηριότητας είναι διαθέσιμες για κάθε συμμετέχοντα και παρουσιάζουν την δραστηριότητά του στην τρέχουσα σειρά μαθημάτων. Δεν δείχνουν μόνο την συνεισφορά του συμμετέχοντα στο μάθημα, αλλά περιέχουν και λεπτομερή στοιχεία πρόσβασης.\nΟι δάσκαλοι έχουν πάντα πρόσβαση σε αυτές τις αναφορές, χρησιμοποιώντας το κουμπί ορατό σε κάθε σελίδα που δείχνει το προφίλ του κάθε σπουδαστή.\nΗ πρόσβαση των σπουδαστών στις αναφορές τους ελέγχεται από το δάσκαλο μέσω μιας ρύθμισης στις ρυθμίσεις του μαθήματος. Για μερικά μαθήματα αυτές οι αναφορές μπορεί να είναι ένα χρήσιμο εργαλείο για έναν σπουδαστή για να απεικονίσουν τη συμμετοχή και την εμφάνισή του μέσα στο δικτυακό περιβάλλον, αλλά για μερικά άλλα μαθήματα αυτό μπορεί να μην είναι απαραίτητο.\nΈνας άλλος λόγος για να μην ενεργοποιήσουμε την επιλογή της αναφοράς, είναι ο μικρότερος φόρτος εργασίας που θα έχει ο κεντρικός εξυπηρετητής μας. Για τα μεγάλα (σε αριθμό σπουδαστών) ή μακροχρόνια μαθήματα είναι καλύτερο να μην ενεργοποιηθεί αυτή η επιλογή.


Ο δήμος Σικυωνίων …έμεινε εκτός! -…Πάλι τα κατάφεραν; – Korinthian News\nΟ δήμος Σικυωνίων …έμεινε εκτός! -…Πάλι τα κατάφεραν;\nΑπό τον πρώην αντιδήμαρχο Σικυωνίων Ν. Ζαχαρόπουλο αναφέρεται: «Σύμφωνα με δημοσιεύματα, ξεκινάνε οι πληρωμές των προνοιακών επιδομάτων στους κατά νόμο δικαιούχους, για τους μήνες Μάιο-Ιούνιο 2018, από  Δήμους της Χώρας.\nΠρόκειται για κονδύλια που θα διατεθούν, από τους Κεντρικούς Αυτοτελείς Πόρους έτους 2018, μετά την υπ΄Αριθ. Πρωτ. 33429 από 4-7-2018 Απόφαση του Υπουργού Εσωτερικών Πάνου Σκουρλέτη.\nΌσον αφορά το Νομό Κορινθίας δικαιούχος φαίνεται ο Δήμος Κορινθίων, ο οποίος χρηματοδοτείται, για το σκοπό αυτό, με το ποσό των 1.138.219, 56 ευρώ.\nΌσον αφορά τον Δήμο Σικυωνίων, απουσιάζει από τους δικαιούχους Δήμους.\nΔεν γνωρίζουμε τους λόγους αλλά η Δημοτική αρχή του Δήμου Σικυωνίων οφείλει να ενημερώσει τους Δημότες για τους λόγους που ο Δήμος μας δεν προκύπτει να λαμβάνει ανάλογα ποσά για τη διάθεσή τους στους δικαιούχους, κατοίκους της περιοχής».\nΣΣ. …Πάλι τα κατάφεραν στο δήμο Σικυωνίων;\nΚΟΡΙΝΘΟΣ: “Καραμέλες ούζου” -Είσοδος ΔΩΡΕΑΝ την…


Τελευταία ενημέρωση: 2019-10-18, 13:43:10\nΑναγνώσεις παράλληλες και ιδιαιτέρως χρήσιμες. Από τη μία διαβάζω όσα οψίμως ομολογούν για τις αυταπάτες, που διατηρούσαν, όταν μάθαιναν τα παιχνίδια εξουσίας, ιδίως τα επικίνδυνα διεθνή, «στου Κασίδη το κεφάλι» οι επηρμένοι Συριζαίοι. Τι ομολογούν οι Τσακαλώτος, Βαρουφάκης, Λαφαζάνης, Βούτσης και άλλοι. Από την άλλη διαβάζω τα κεφάλαια του υπό έκδοση νέου βιβλίου του γιου μου, Αλέξανδρου Μασσαβέτα, με τίτλο «Τρίτη Ρώμη», που αναφέρεται στα μεθοδικά σχέδια της Ρωσίας να υποκλέψει τα πρωτεία της ορθοδοξίας από το Οικουμενικό Πατριαρχείο της εκκλησιαστικώς «δεύτερης Ρώμης», της Κωνσταντινούπολης.\nΤώρα ομολογούν ότι στήριζαν όλη την τακτική τους σε μία αυταπάτη, ότι θα μας έσωζαν τα ρωσικά ρούβλια, καθώς ο Πούτιν θα άνοιγε τα κεμέρια του να μας δανείσει πλουσιοπάροχα, με φιλικούς όρους, ώστε να μην έχουμε ανάγκη τους …παλιοευρωπαίους και τα μνημόνιά τους.\nΤότε, βεβαίως, σε πείσμα του καλλιεργημένου κλίματος, που είχε παρασύρει πολλούς, ακόμη και κάποιους που δεν είχαν ψηφίσει ΣΥΡΙΖΑΝΕΛ, ενώ ο Τσίπρας με τον Λαφαζάνη επισκέπτονταν τη Μόσχα, προειδοποιούσα, από τη μικρή αυτή στήλη, για το ατελέσφορο του εγχειρήματος.\nΚάποιοι βαυκαλίζονται τραγουδώντας ανεπικαίρως το προεπαναστατικό δημώδες άσμα:\n«Ἀκόμα τούτη τὴν ἄνοιξη/ραγιάδες, ραγιάδες,\nραγιάδες, ραγιάδες/νὰ φέρει τὸ σεφέρι».\nΕπιτρέψτε μου να μη μετέχω σε κανένα ρεύμα καλλιέργειας εθνικών ψευδαισθήσεων. Δεν περιμένω ότι «θα μας σώσει το ξανθό γένος», την ηγεσία του οποίου επισκέπτεται ο πρωθυπουργός Αλέξης Τσίπρας. Δεν περιμένω ότι θα ανοίξουν τα θησαυροφυλάκια του Κρεμλίνου και θα μας δώσουν τόσα χρήματα, σε δάνεια ή χορηγίες, ώστε να μην έχουμε ανάγκη τους ...παλιόφραγκους. Και να τα ρούβλια και να τα παστέλια και να τα παστοκύδωνα. Οσα περίσσεψαν, από εκείνα που …δεν έδωσαν στην Κύπρο, όταν εκλιπαρούσε για ελάχιστα, μπροστά στις δικές μας ανάγκες, προκειμένου να αποφύγει να υπαχθεί στο μνημόνιο.\nΤώρα, όσοι σκεπτόμασταν με απλή λογική δικαιωνόμαστε από τις ομολογίες των τότε πρωταγωνιστών αυτής της πολιτικής σαπουνόπερας. Παραλλήλως, από όσα, με τεκμηρίωση, αποκαλύπτει ο Αλέξανδρος στο βιβλίο του, αναδεικνύεται η δολιότητα των μεθόδων της ρωσικής διείσδυσης με δύο στόχους. Από τη μία να επηρεάσει την εξωτερική πολιτική της χώρας και από την άλλη να υπονομεύσει το Οικουμενικό Πατριαρχείο και να αλώσει το Αγιον Ορος, καταφέρνοντας καίριο πλήγμα στον ελληνισμό.


Τι είπε ο Ερντογάν στον Πούτιν για τους δύο Έλληνες στρατιωτικούς -Ypourgeio Alitheias\nHome ΕΛΛΑΔΑ ΕΡΝΤΟΓΑΝ ΠΟΥΤΙΝ ΣΥΝΑΝΤΗΣΗ Τι είπε ο Ερντογάν στον Πούτιν για τους δύο Έλληνες στρατιωτικούς\nΤι είπε ο Ερντογάν στον Πούτιν για τους δύο Έλληνες στρατιωτικούς\nRick at 4/21/2018 03:42:00 π.μ. ΕΛΛΑΔΑ, ΕΡΝΤΟΓΑΝ, ΠΟΥΤΙΝ, ΣΥΝΑΝΤΗΣΗ,\nΣε μια αποκάλυψη «βόμβα» προχώρησε ο ανταποκριτής του ΑΝΤ1 στη Μόσχα. Όπως μετέδωσε το κεντρικό δελτίο ειδήσεων του ΑΝΤ1 με τον Νίκο Χατζηνικολάου, κατά τη διάρκεια της πρόσφατης συνάντησης του Βλαντιμίρ Πούτιν με τονΤαγίπ Ερντογάν, ο Ρώσος πρόεδρος έθεσε το θέμα της απελευθέρωσης τωνδύο Ελλήνων στρατιωτικών στον Τούρκο ομόλογό του.\nΟ Ταγίπ Ερντογάν απάντησε στον Βλαντιμίρ Πούτιν ότι δεν απελευθερώνονται οι δύο Έλληνες καθώς στην Αθήνα βρίσκονται οι οκτώ Τούρκοι πραξικοπηματίες, την έκδοση των οποίων επιθυμεί διακαώς.\nΠηγή του Κρεμλίνου ανέφερε ότι «η συζήτηση έγινε στις 3 Απριλίου, ενώ οΒλαντιμίρ Πούτιν τήρησε την υπόσχεση που είχε δώσει στον Πρωθυπουργό Αλέξη Τσίπρα και έθεσε στον Ερντογάν το ζήτημα των δύο στρατιωτικών». Σύμφωνα με τον ανταποκριτή του ΑΝΤ1, το επιχείρημα του προέδρου της Τουρκίας «ακυρώνει» την επίσημη θέση της Άγκυρας η οποία λέει ότι «δεν σχετίζονται η αποφυλάκιση των δύο Ελλήνων και των οκτώ Τούρκων αξιωματικών».\nΕΛΛΑΔΑ, ΕΡΝΤΟΓΑΝ, ΠΟΥΤΙΝ, ΣΥΝΑΝΤΗΣΗ


[VIDEO] Σε λειτουργία το μεγαλύτερο Αγκυροβόλιο Ανοικτής Θαλάσσης πολλαπλών ναυδέτων της Ελλάδας - Ypodomes.com\nΤο μεγαλύτερο Αγκυροβόλιο Ανοικτής Θαλάσσης πολλαπλών ναυδέτων της Ελλάδας (Multi Buoy Mooring), τόσο από πλευράς μεγέθους πλοίων όσο και βάθους, ξεκίνησε τη\nλειτουργία του στους Αγίους Θεοδώρους Κορινθίας, στο διυλιστήριο της Motor Oil. Πρόκειται για μια μεγάλη επένδυση, διευρυμένης αποδοτικότητας που προσδίδει μεγαλύτερη ευελιξία στο διυλιστήριο και μπορεί να εξυπηρετήσει πετρελαιοφόρα χωρητικότητας άνω των 300,000 DWT (Suezmax).\nΤο νέο Αγκυροβόλιο Ανοικτής Θαλάσσης της Motor Oil αποτελεί ορόσημο στις ειδικές λιμενικές εγκαταστάσεις στην Ελλάδα και την Ευρώπη και αναπτύσσει την οικονομική δραστηριότητα στην\nευρύτερη περιοχή. Ταυτόχρονα, διασφαλίζει τη μέγιστη ασφάλεια, μέσω παθητικών και ενεργητικών συστημάτων, ενώ ταυτόχρονα ελαχιστοποιεί το αποτύπωμα στο περιβάλλον.\nΗ ασφάλεια με σύγχρονα και εξελιγμένα συστήματα επιτυγχάνεται μέσω εξοπλισμού με τα αρτιότερα συστήματα παρακολούθησης στα επτά πλωτά ναύδετα, τα οποία χρησιμοποιούνται για την πρόσδεση του πλοίου.\nΜε αυτές τις δυνατότητες παρέχονται ασύρματα και σε πραγματικό χρόνο, από την ξηρά, συνεχής παρακολούθηση ελέγχου των δυνάμεων που ασκούνται σε κάθε κάβο του σκάφους και\nδυνατότητα απελευθέρωσης του σκάφους με τηλεχειρισμό. Επιπροσθέτως, τα σύγχρονα αυτά συστήματα διαθέτουν φωτοβολταϊκά πάνελς, κεραία ασύρματης επικοινωνίας, φάρο, ανακλαστήρα\nραντάρ για τη ναυσιπλοΐα και διαρκή παρακολούθηση μετεωρολογικών δεδομένων.\nΗ διασφάλιση της περιβαλλοντικής αναβάθμισης είναι ένα ακόμα επίτευγμα της επένδυσης. Η εκφόρτωση του αργού πετρελαίου από το σκάφος γίνεται μέσω δύο ειδικών εύκαμπτων σωλήνων,\nδιπλού τοιχώματος, και μέσω δύο υποθαλάσσιων αγωγών οδηγούνται σε χερσαίο βανοστάσιο και στις δεξαμενές του διυλιστηρίου. Οι δύο αγωγοί 32 ιντσών βρίσκονται σε βάθος 3 μέτρων κάτω από τον πυθμένα και είναι προστατευμένοι με εξωτερικό κάλυμμα και τσιμεντοστρώματα, ενώ η φυσική επιφάνεια του πυθμένα έχει αποκατασταθεί στην αρχική της μορφή.\nΣχετικά Άρθρα:Motor OilSpecial EditionsΆγιοι ΘεόδωροιΑγκυροβόλιο Ανοικτής Θαλάσσης\nΛιμάνια-Μαρίνες8 λεπτά πριν


Κορωνοϊός Ιταλία: Μεγάλη αύξηση του αριθμού των νεκρών – Μείωση νέων κρουσμάτων - Hellenic Voice\nΑρχική Κόσμος Κορωνοϊός Ιταλία: Μεγάλη αύξηση του αριθμού των νεκρών – Μείωση νέων κρουσμάτων\nΚορωνοϊός Ιταλία: Μεγάλη αύξηση του αριθμού των νεκρών – Μείωση νέων κρουσμάτων\nΚορωνοϊός Ιταλία: Ο συνολικός αριθμός των περιστατικών κορωνοϊού στην Ιταλία είναι 209.328. Οι νεκροί έφτασαν τους 28.710. Παράλληλα, 79.914 άνθρωποι έχουν ιαθεί. Χθες, το σύνολο κρουσμάτων του κορωνοϊού ήταν 207.428 και είχαν χάσει την ζωή τους 28.236 άνθρωποι ενώ 78.249 είχαν θεραπευθεί. Το τελευταίο εικοσιτετράωρο, δηλαδή, έχασαν την ζωή τους 474 άνθρωποι και καταγράφηκαν 1.900 νέα κρούσματα.\n1.665 ασθενείς έγιναν αρνητικοί στον ιό. 1.539 ασθενείς βρίσκονται σε μονάδες εντατικής θεραπείας και, συνολικά, 17.357 έχουν εισαχθεί σε νοσοκομείο. Για 81.808 έχει αποφασιστεί ο κατ΄οίκον περιορισμός. Ο ρυθμός μετάδοσης του ιού το τελευταίο εικοσιτετράωρο παρουσιάζει μικρό περιορισμό, με 65 λιγότερες μολύνσεις. Παράλληλα, σημειώνεται μεγάλη αύξηση του αριθμού των νεκρών.\nΈχασαν την ζωή τους 205 περισσότεροι άνθρωποι σε σχέση με την χθεσινή ημέρα. Οι δε ιαθέντες παρουσιάζουν σήμερα μείωση σε σχέση με χθες. Έγιναν καλά 639 λιγότεροι ασθενείς.\nΟι εισαχθέντες στις μονάδες εντατικής θεραπείας, για εικοστή ένατη ημέρα, συνεχίζουν να μειώνονται, όπως και οι συνολικές εισαγωγές στα νοσοκομεία. Η αύξηση των νεκρών ενισχύει τη θέση της ιταλικής κυβέρνησης ότι η επιστροφή στην καθημερινότητα θα πρέπει να είναι βαθμιαία και ότι είναι αναγκαίο να εξαρτηθεί από την πορεία των κρουσμάτων στις διάφορες περιφέρειες της χώρας.\nΠαράλληλα, οι ιταλικές αρχές έκαναν γνωστό ότι από τις 4 Μαίου, οι χειρουργικές προστατευτικές μάσκες θα πωλούνται σε φαρμακεία και σουπερ μάρκετ, στην τιμή των πενήντα λεπτών του ευρώ συν ΦΠΑ, η κάθε μία. Το νοσοκομείο λοιμωδών νόσων της Ρώμης Σπαλαντσάνι, τέλος, ανακοίνωσε οτι «όλα δείχνουν πως από τον Ιούλιο θα μπορέσει να ξεκινήσει πειραματική φάση στον άνθρωπο, εμβολίου κατά του κορονοϊού, αποτέλεσμα ερευνών των Ιταλών επιστημόνων».\nΠροηγούμενο άρθροΣεισμός στην Κρήτη: Οι σεισμικές δονείς προκάλεσαν μικρό τσουνάμι\nΕπόμενο άρθροΝίκος Παπαθανάσης: Έτσι θα φτιάξουμε τη δική μας υφασμάτινη μάσκα


ΦΩΝΗ ΤΟΥ ΑΓΡΟΤΟΥ - Το χαμηλό ποσοστό έφερε γκρίνια\nΧρειάστηκαν μόνο λίγα εικοσιτετράωρα από την εκλογική ήττα για να οδηγηθεί η Νέα Δημοκρατία σε αναζήτηση αρχηγού, για να περιπέσει στην εσωστρέφεια που απειλεί ακόμα και τη συνοχή της. Δεν είμαστε εμείς που θα δώσουμε την κατεύθυνση που θα πρέπει να ακολουθήσει το κόμμα της αξιωματικής αντιπολίτευσης, Πλην όμως η γνώμη μας είναι ότι δεν θα πρέπει να δώσει την ευκαιρία στους κύκλους εκείνους που θέλουν να στρέψουν το κόμμα αυτό στις αγκαλιές των στοιχείων εκείνων που ευαγγελίζονται μια δεξιά εκτός τόπου και χρόνου, μια δεξιά που να θυμίζει εποχές ξεπερασμένες, όπως είχαν κάνει με τον Σαμαρά, απόψεις τις οποίες είχε ενστερνιστεί ο τότε αρχηγός της Νέας Δημοκρατίας.\nΔεν θα ισχυριστούμε ότι ο Μεϊμαράκης ήταν ο ενδεδειγμένος αρχηγός της συντηρητικής παράταξης. Στο μικρό διάστημα όμως που ήταν αρχηγός της Νέας Δημοκρατίας, κατάφερε να συσπειρώσει το κόμμα του, κατάφερε να φανεί ότι το κόμμα της Νέας Δημοκρατίας δεν σχετίζεται με τις οργανώσεις εκείνες που βλέπουν παντού εχθρούς, που είναι έτοιμες ακόμα και να εξολοθρεύσουν εκείνους οι οποίοι δεν είναι μαζί τους.\nΗ δυνατότητα που παρέχεται τώρα στα μέλη της Νέας Δημοκρατίας, είναι ο αρχηγός που θα εκλέξουν να μην είναι το πρόσωπο εκείνο που θα οδηγήσει την παράταξη σε ακραίες θέσεις. Και με την πάροδο του χρόνου θα ανακτήσει την εμπιστοσύνη του κόσμου, πιθανά με αργούς ρυθμούς, αλλά οπωσδήποτε θα παίξει πρωταγωνιστικό ρόλο στην Ελληνική κοινωνία.\nΑν τα μέλη της Νέα Δημοκρατίας επιλέξουν για αρχηγό πρόσωπο που ανήκει στο παρελθόν, πρόσωπο που με τον έναν ή τον άλλον τρόπο έχει απασχολήσει αρνητικά την κοινή γνώμη, ο χρόνος ανάκτησης των πρωτοβουλιών θα αργήσει για τη συντηρητική παράταξη. Και φυσικά θα αργήσει ακόμα περισσότερο αν η επιλογή γίνει από πρόσωπα που σηματοδοτούν την ακροδεξιά πτέρυγα του κόμματος αυτού.\nΑν υπάρχει το πρόσωπο που μπορεί να ηγηθεί ενός τέτοιου προσανατολισμού είναι το θέμα. Εμείς λέμε ότι κάπου θα υπάρχει. Ας ψάξουν να το βρουν εκείνοι που θα ψηφίζουν για αρχηγό στη Νέα Δημοκρατία. Γιατί αυτοί έχουν την ευθύνη της ανασύνταξης του κόμματος της αξιωματικής αντιπολίτευσης.


Εισιτήρια γιοκ! - Onsports.gr\nΔημήτρης Ρήγας\t18 Απριλίου 2011, 19:30\nΑπίθανο θα πρέπει να θεωρείται το ενδεχόμενο να εξασφαλίσει επιπλέον εισιτήρια για το Φάιναλ Φορ ο Παναθηναϊκός.\nΟ Μάνος Παπαδόπουλος βρίσκεται στη Βαρκελώνη και ρυθμίζει κάποια ζητήματα σχετικά με το Φάιναλ Φορ, όμως το δυσάρεστο είναι ότι δεν υπάρχουν επιπλέον εισιτήρια διαθέσιμα. Γι’ αυτόν τον λόγο οι «πράσινοι» θα παραμείνουν με τα περίπου 1000 που δικαιούνται και τα οποία περιμένουν να παραλάβουν από την Ευρωλίγκα.\nΣτα αγωνιστικά οι πρωταθλητές Ελλάδος ξεκίνησαν την προετοιμασία τους με διπλή προπόνηση, για τον αγώνα της Μ. Τετάρτης (20/4, 17.00) με αντίπαλο τον Πανελλήνιο στο ΟΑΚΑ. Από τη συγκεκριμένη αναμέτρηση θα απουσιάσουν οι δύο Αμερικανοί του «τριφυλλιού», Μάικ Μπατίστ και Ντρου Νίκολας.\nΟ πρώτος υπέστη κάκωση στον δεξιό ώμο στο ντέρμπι με τον Ολυμπιακό, ενώ ο Νίκολας θα προφυλαχθεί ούτως ώστε να επιστρέψει απόλυτα υγιής στις αγωνιστικές υποχρεώσεις της ομάδας.


Μάιος 2016 – Liverpool FC Thessaloniki Branch\nΞεκίνησαν οι εγγραφές για την νέα σεζόν 2016-17 στο LFC.gr!\n25 Μαΐου, 2016 στο Nέα από Lfc Thessaloniki Branch\nΟι εγγραφές για την νέα σεζόν 2016-17 στο LFC.gr ξεκίνησαν! Από σήμερα 25/05 μπορείτε να κάνετε την εγγραφή σας στο Official Liverpool Supporters Club Thessaloniki. Περισσότερες πληροφορίες θα βρείτε στον παρακάτω αντίστοιχο σύνδεσμο της ιστοσελίδας μας: https://lfc.gr/el/syndromi/ Με εκτίμηση, Το Δ.Σ.\nTo LFC.gr στο OLSC dinner 2016!\n19 Μαΐου, 2016 στο Nέα από Lfc Thessaloniki Branch\nΤο βίντεο αφιέρωμα από το φετινό ραντεβού όλων των συνδέσμων της LFC παγκοσμίως στο καθιερωμένο πλέον δείπνο που διοργανώνει η ομάδα. Το LFC.GR είχε τη δική του παρουσία στις 22 Απριλίου, όπου βρέθηκαν περισσότεροι από 50 σύνδεσμοι από όλο τον κόσμο, με αντιπροσωπεία 4 μελών του και συγκεκριμένα του προέδρου […]\nEκπροσώπηση συνδέσμου LFC.GR στο τελικό του Europa.\n16 Μαΐου, 2016 στο Nέα από Lfc Thessaloniki Branch\nΤο LFC.GR εξασφάλισε 6 εισιτήρια για τον τελικό του Europa League και τα 4 μέλη του ταξιδεύουν αύριο το πρωί για τη Βασιλεία και τα άλλα 2 τη Τετάρτη το πρωί. Το ΔΣ θέλει να ευχαριστήσει θερμά τον επί 17 έτη πρόεδρο του συνδέσμου Μιχάλη Φωτιάδη για τις ενέργειες του […]\nΤην Τετάρτη 18 Μαΐου ο σύνδεσμος θα είναι ανοιχτός από τις 19:45 για τη μετάδοση του τελικού του Europa League ανάμεσα στην LFC κ στη Σεβίλλη στις 21:45. Σας παρακαλούμε η προσέλευση σας να γίνει το συντομότερο δυνατό. Με εκτίμηση, Το ΔΣ\nΈπειτα από 17 χρόνια και από την 01.05.1999 στο ίδιο χώρο που στεγάζεται έως και σήμερα ο σύνδεσμος, το ΔΣ πήρε την απόφαση τα γραφεία του συνδέσμου να μεταφερθούν σε πιο κεντρικό σημείο της Θεσσαλονίκης. Έπειτα από πολύμηνη έρευνα που είχε αναλάβει προσωπικά ο Υπεύθυνος Δημοσίων Σχέσεων Χρήστος Παπαδόπουλος μαζί […]


Θοδωρής Κατσαφάδος: «Ενα χωριατάκι ήμουν, χωρίς διαβάσματα, χωρίς κανονικότητα» | Gossip-tv.gr\nΘοδωρής Κατσαφάδος: «Ενα χωριατάκι ήμουν, χωρίς διαβάσματα, χωρίς κανονικότητα»\nΟ Θοδωρής Κατσαφάδος μιλά για όλα και αποκαλύπτει μεταξύ άλλων, ποιος είναι ο μεγαλύτερος φόβος που έχει.\n«Ο μεγαλύτερος φόβος μου είναι για το πού θα αφήσω τα παιδιά και το εγγόνι μου. Τι θα κάνουν με τη ζωή τους σ' αυτή την κοινωνία και τη χώρα. Έχω κάνει έναν κύκλο πολύ γεμάτο στη ζωή και τη δουλειά μου, είμαι χορτάτος. Και αύριο να σταματήσουν όλα, δεν βαριέσαι... μια χαρά τα πήγα. Ένα χωριατάκι ήμουν, χωρίς διαβάσματα, χωρίς κανονικότητα, και κατάφερα να κάνω έναν ωραίο κύκλο ζωής...» τόνισε στο Mytv.\n-Τηλεοπτικά θα βρίσκεστε στη νέα καθημερινή σειρά του ΑΝΤ1 «Γυναίκα χωρίς όνομα», που υποδύεστε τον Πέτρο.\n«Προέκυψε για μία συνεργασία με έναν πολύ ωραίο και δύσκολο ρόλο-γκεστ. Μου άρεσε πολύ ο ρόλος, οι συνεργάτες που λαμβάνουν μέρος και η σκηνσθέτις Βίκυ Μανώλη, οπότε ήθελα πολύ να το κάνω και θα το κάνω! Εξαιτίας πολλών θεατρικών υποχρεώσεων, όμως, δεν μπορώ να μείνω για πολύ.»\n-Στο παρελθόν έχετε συμμετάσχει σε πολλά επεισόδια της «10ης εντολής». Θα σας δούμε και στη νέα σειρά «Ου φονεύσεις», που ετοιμάζει ο Πάνος Κοκκινόπουλος;\nΑλέξανδρος Μπουρδούμης: «Δεν έχει διάρκεια ο ηθοποιός που κάνει μόνο τηλεόραση»


Σχεδιάζει η Ο.ΣΥ. να διώξει τις καθαρίστριες που αγωνίστηκαν; – Ξεκίνημα\nΣχεδιάζει η Ο.ΣΥ. να διώξει τις καθαρίστριες που αγωνίστηκαν;\nΧτες (Πέμπτη 16 Ιούνη) το απόγευμα ο Διευθύνοντας Σύμβουλος της Ο.ΣΥ. ενημέρωσε πως σχεδιάζει σύντομα να κηρύξει έκπτωτη την εργολαβική εταιρία Λινκ Απ – την εταιρία που εργοδοτεί τις καθαρίστριες των λεωφορείων στην Ο.ΣΥ. Ωστόσο δεν έχει πρόθεση να προχωρήσει σε απευθείας συμβάσεις με τις ίδιες τις καθαρίστριες, αλλά, όπως είπε ο ίδιος, θα φέρει άλλη εργολαβική εταιρία.\nΑυτό πρακτικά σημαίνει ότι καθαρίστριες που αγωνίστηκαν θα μείνουν άνεργες και στη θέση τους ο νέος εργολάβος θα φέρει νέο προσωπικό!\nΟι καθαρίστριες των λεωφορείων της Ο.ΣΥ. από τον Γενάρη μέχρι και σήμερα έχουν προχωρήσει σε αλλεπάλληλες απεργιακές κινητοποιήσεις, καθώς η Λινκ Απ τους χρωστούσε μισθούς πολλών μηνών, ενώ παραβίαζε και πολλές διατάξεις της εργατικής νομοθεσίας που αφορούσαν στις συνθήκες εργασίας τους.\nΜετά από βδομάδες απεργιών και άλλων κινητοποιήσεων οι καθαρίστριες κατάφεραν να πάρουν ένα σημαντικό μέρος από τα χρήματα που τους χρωστούσε ο εργολάβος, ενώ σταμάτησαν να καθαρίζουν περισσότερα λεωφορεία από αυτά που οφείλουν βάσει σύμβασης.\nΘυμίζουμε ότι εδώ και χρόνια οι καθαρίστριες αναγκάζονταν με απειλές και εκβιασμούς για απόλυση να καθαρίζουν μέχρι και διπλάσιο αριθμό λεωφορείων σε κάθε βάρδια! Ενώ πληρωνόντουσαν (αν και όταν πληρωνόντουσαν…) πολύ κάτω από το νόμιμο μισθό τους, κατά κανόνα γύρω στα 450 € τη στιγμή που η νόμιμη αμοιβή τους ήταν γύρω στα 650 €!\nΗ 2η μειοδότρια εταιρία (ΕΥΚ) που σχεδιάζει να φέρει ο διευθύνοντας σύμβουλος της Ο.ΣΥ. όταν κηρύξει έκπτωτη την σημερινή (Λινκ Απ) ακολουθεί όμως τις ίδιες πρακτικές. Δεκάδες καθαρίστριες της Ο.ΣΥ. έχουν ακόμα δικαστικές διαμάχες με την ΕΥΚ, απ’ όταν η τελευταία είχε αναλάβει τον καθαρισμό των οχημάτων σε 2 αμαξοστάσια της Ο.ΣΥ. (Ανθούσα & Πέτρου Ράλλη).\nΌταν η ΕΥΚ έφυγε το 2014 από τα αμαξοστάσια της Ανθούσας και της Πέτρου Ράλλη, άφησε χρέη 3 χιλιάδων ευρώ σε κάθε καθαρίστρια (3 μισθοί, δώρα, επιδόματα κ.α.)!\nΑυτή την εταιρία ετοιμάζεται να φέρει η Διοίκηση της ΟΣΥ για να αναλάβει τον καθαρισμό των λεωφορείων…\nΗ δε ΕΥΚ, έχοντας πληροφορίες «από τα μέσα», ετοιμάζεται εδώ και καιρό… Από τις 31 Μαΐου δέχεται αιτήσεις καθαριστριών στα γραφεία της, τις οποίες ενημερώνει ότι σύντομα θα δουλέψουν στα αμαξοστάσια της ΟΣΥ, στον καθαρισμό των λεωφορείων, γιατί η Λινκ Απ θα κηρυχθεί έκπτωτη.\nΟ Υπουργός Μεταφορών Χρ. Σπίρτζης είχε πει σε συνέντευξη του στην «πρωϊνή ζώνη» της ΕΡΤ , ότι προσανατολίζεται να προχωρήσει σε απευθείας συμβάσεις με καθαρίστριες στην Ο.ΣΥ., στα πρότυπα του Υπουργείου Υγείας.\nΑν αυτή τη φράση την εννοούσε και δεν την είπε απλά για να ξεφύγει από την πίεση των δημοσιογράφων, ήρθε η ώρα να την κάνει πράξη. Σε διαφορετική περίπτωση, θα είναι συνυπεύθυνος για το γεγονός ότι πάνω από 100 εργάτριες που δώσανε έναν εξαιρετικά σκληρό αγώνα πετάχτηκαν στον καιάδα της ανεργίας, ενώ τα λαμόγια (εργολάβοι και συνεργάτες τους στην Ο.ΣΥ.) συνεχίζουν να κάνουν τη δουλειά τους.\nΟι καθαρίστριες της ΟΣΥ θα συνεχίσουν αυτόν τον αγώνα μέχρι τέλους.\nΚατάφεραν και πήραν το 80% περίπου των δεδουλευμένων τους, ενώ μέχρι τέλος αυτού του μήνα θα πάρουν κι’ άλλα χρήματα. Αυτό, στη σημερινή εργασιακή ζούγκλα είναι μια μεγάλη επιτυχία. Αρκεί να θυμηθούμε την ΠΥΡΣΟΣ, το Λήδρα Μάριοτ, την Ηλεκτρονική Αθηνών και πόσες άλλες εταιρίες που έγιναν καπνός αφήνοντας τους εργαζόμενους πολλούς μήνες απλήρωτους.


Χειροτεχνημα - Handmade: Ιουλίου 2010\nΘέλω να αφιερώσω αυτή την ανάρτηση στην γλυκιά Ιωάννα, από την Κύπρο!\nΕκτίμησα βαθιά το γούστο και την καλαισθησία της, και ομολογώ πως ακολουθώντας τις οδηγίες της, φτιάξαμε μια από τις καλύτερες μπομπονιέρες\nγάμου, για ένα πολύ ιδιαίτερο γάμο... τον δικό της!!!!\nΒαμβακερά κορδόνια πλεγμένα σε κοτσίδα, σχηματίζουν το '8', σύμβολο του απείρου και είναι δεμένα, ενσωματωμένα κατά έναν τρόπο, με ένα επάργυρο ρόδι.\nΤο ρόδι είναι σύμβολο αφθονίας και γονιμότητας και το γεγονός ότι το εξάρτημα αυτό είναι περίγραμμα ροδιού, σχηματίζει κάτι σαν παράθυρο (το παράθυρο της ζωής), αλλά και κύκλο (την διαρκή προσπάθεια του ανθρώπου για δημιουργία ή/ και τον κύκλο της ζωής).\nΤο φύλλο στο πάνω μέρος του ροδιού, μπορεί κανείς να το δει και σαν ψάρι, σύμβολο μακροζωίας. Να σας θυμίσω εδώ ότι το ψάρι ή Ιχθύς (Ιησούς Χριστός Θεού Υιός Σωτήρ)\nΟ σταυρός αποτελεί σύμβολο του χριστιανισμού και ευλογία για τους ανθρώπους.\nΤο ζευγάρι ζητά και λαμβάνει την ευχή του γουριού από τους καλεσμένους, παρόντες στο μυστήριο του γάμου κι αποδέκτες της μπομπονιέρας.\nΣτο κάτω μέρος της πλεξούδας, τρεις κόμποι, συμβολίζουν την Αγία Τριάδα.\nΤα χρώματα του γουριού είναι δύο. Όπως δύο είναι και οι άνθρωποι που παντρεύονται, και γίνονται ζευγάρι, έτσι δύο είναι και τα χρώματα που ενώνονται σε ένα γούρι γάμου.\nΤο λευκό είναι το χρώμα της αρμονίας κι εκφράζει την απλότητα, την τελειότητα, την αθωότητα, την ειλικρίνεια, τη νεότητα και την τιμιότητα. Προστατεύει από αρνητικές επιδράσεις κι ευνοεί τη συμβίωση, την ενότητα και την αγάπη. Συμβολίζει το φως του ήλιου, που αποτελεί πηγή ενέργειας απαραίτητη για την ύπαρξη ζωής στον πλανήτη.\nΤο τυρκουάζ είναι το χρώμα της καθαρής κι ειλικρινούς επικοινωνίας\nΤα άκρα του γουριού είναι τέσσερα, και συμβολίζουν τα τέσσερα πεθερικά (της νύφης και του γαμπρού) που δίνουν την ευχή τους για την γάμο των παιδιών και τη δημιουργία μιας νέας, δεμένης κι αγαπημένης οικογένειας.\nΤα κουφέτα είναι γλυκά, και συμβολίζουν τη γλυκιά ζωή του ζευγαριού, και μοιράζονται στους καλεσμένους, θέλοντας να δείξει το ζευγάρι πως μοιράζεται της γλυκιές στιγμές της ζωής του με τους αγαπημένους του ανθρώπους.\nΑκολουθεί η φωτογραφία της μπομπονιέρας, όπως τη συσκεύασε και την προσέφερε η Ιωάννα τη μεγάλη εκείνη ημέρα...\nΙωάννα, σε ευχαριστώ πολύ, και σας εύχομαι ολόψυχα να ζήσετε ευτυχισμένοι!\nΕτικέτες Γάμος - Wedding\nΣειρά από κομπολόγια και μπεγλέρια με ημιπολύτιμες ή/και ακρυλικές ή γυάλινες χάντρες που μπορείτε να βρείτε στο κατάστημα της φίλης Δέσποινας, στην Ξάνθη (Ελπίδος 15Β, τηλ: 2541101986)\nΜεγάλα γούρια (με μήκος σχεδόν 60 εκατοστά) για την εξώπορτα του σπιτιού ή του καταστήματος\nΓια την κατασκευή τους έχουν χρησιμοποιηθεί βαμβακερά κορδόνια πλεγμένα σε κοτσίδα.\nΕπίσης επάργυρα εξαρτήματα όπως ρόδια, πέταλα, δεκάρες, σύμβολα καλοτυχίας, αφθονίας, και γονιμότητας.\nκαι άλλα στοιχεία, επάργυρα ή γυάλινα, όπως σπιτάκι, ιππόκαμπος, μάτι, Μικρός Πρίγκηπας αλλά και γυάλινες και ακρυλικές χάντρες.\nΤα γούρια αυτά θα τα βρείτε στο κατάστημα της Δέσποινας στην Ξάνθη Ελπίδος 15Β\nΕτικέτες Γούρια - Good luck charms, Γούρια για πόρτα\nΓούρι με κεντρικό στοιχείο έναν μεγάλο γυάλινο σταυρό για καλοτυχία, ευτυχία κι αγάπη.\nΤο στεφάνι με τα ρόδια είναι μια ευχή για αφθονία και γονιμότητα, για καρποφορία των ανθρώπινων προσπαθειών.\nΠαράλληλα, το στεφάνι σχηματίζει έναν κύκλο, που συμβολίζει την αέναη και διαρκεί προσπάθεια του ανθρώπου για πρόοδο κι επιτυχίες, αλλά και το άπειρο του κόσμου που μας περιτριγυρίζει\nΗ νεράιδα στο κέντρο του στεφανιού, η πεταλούδα κι η καρδιά, αλλά και η κόκκινη χάντρα, δίνουν μεγαλύτερη έμφαση στο συναίσθημα και κάνουν την ευχή του γουριού αυτού, λίγο διαφορετική από ότι σε αυτό της προηγούμενης φωτογραφίας.\nΤο ρόδι είναι σύμβολο αφθονίας και γονιμότητας, και το πέταλο σύμβολο καλοτυχίας.\nΤο μάτι θεωρείται ότι προστατεύει από τη βασκανία, και σύμφωνα με την παράδοση, όταν κανείς έχει ένα γυάλινο μάτι για φυλαχτό κι αυτό σπάσει, είναι γιατί κάποιος ευχήθηκε κάτι πολύ κακό για εκείνον και το μάτι "έσκασε" για να τον προστατέψει...\nΟ σταυρός είναι ευλογία και το πέταλο είναι σύμβολο καλοτυχίας.\nΤο μπλε είναι το χρώμα της θάλασσας και του ουρανού και θεωρείται ως το χρώμα της δικαιοσύνης και της ειλικρίνειας\nΤο γαλανό και το τυρκουάζ είναι χρώματα που αντιπροσωπεύουν την αγνότητα και την καθαρή ψυχή.\nΤα γούρια αυτά θα τα βρείτε στο κατάστημα της Δέσποινας, στην Ξάνθη, Ελπίδος 15Β, τηλ: 2541101986\nΕτικέτες Γούρια - Good luck charms, Μάτι - Evil Eye, Ρόδι - Pomegranate, Στεφανι\nΚεραμικό βραχιόλι, κατασκευασμένο από λευκό πηλό και βαμμένο με πυρόχρωμα.\nΘα χαρώ πολύ να διαβάσω τα σχόλιά σας... είναι από τα πρώτα μου και περιμένω εντυπώσεις...\nΣτα γούρια αυτά το κεντρικό στοιχείο είναι ένα επάργυρο καράβι, που συμβολίζει το ταξίδι της ζωής, κι αποτελεί βασικό χαρακτηριστικό του ελληνισμού.\nΤα τιμόνια και η άγκυρες είναι τα απαραίτητα στοιχεία για ένα καλό και ασφαλές ταξίδι και τα ζωάκια της θάλασσας, συμβολίζουν την ομαλή συμβίωση του ανθρώπου με τα υπόλοιπα όντα του πλανήτη μας.\nΤο πέταλο είναι σύμβολο καλοτυχίας και το μάτι προστατεύει από τη βασκανία.\nΤο γαλανό είναι το χρώμα της θάλασσας και του ουρανού και το πράσινο το χρώμα της ελπίδας και της φύσης.\nΤα γούρια αυτά είναι επίσης φτιαγμένα για τη φίλη Δέσποινα στην Ξάνθη.\n(Ελπίδος 15Β, τηλ 2541101986)\nΕτικέτες Γούρια - Good luck charms, Καραβακι - Boat\nΤο κλειδί αποτελεί το μέσο για να επιτύχουμε τους στόχους μας, να ανοίξουμε τις πόρτες που θα μας οδηγήσουν στην επίτευξη τους. Είναι το μέσο που μας δίνει πρόσβαση για την πραγματοποίηση των επιθυμιών και των ονείρων μας.\nΓι΄αυτό το λόγο, δεν είναι λίγες οι φορές που το κεντρικό στοιχείο σε ένα γούρι είναι το κλειδί.\nΣυνήθως τα κλειδιά χρησιμοποιούνται ως κεντρικά στοιχεία σε γούρια που προορίζονται για το σπίτι ή το κατάστημα και συνοδεύουν ευχές για υγεία, ευτυχία κι αγάπη για τους ανθρώπους που ζουν ή εργάζονται στους χώρους αυτούς.\nΤα πέταλα για καλοτυχία, ανθρώπινες μορφές και χρήματα, είναι στοιχεία που δεν λείπουν από τα γούρια αυτά.\nΗ διπλή καρδιά, συμβολίζει το ζευγάρι και την αγαπημένη σχέση μεταξύ των ανθρώπων.\nΤο ρόδι είναι σύμβολο αφθονίας και γονιμότητας.\nΤα γυάλινα αντικείμενα, όπως κλειδιά, ρόδια ή ακόμη και οι χάντρες δίνουν στο γούρι λίγη από τη δύναμη του γυαλιού. Το γυαλί είναι σύμβολο της φαντασίας και της συνείδησης κι η δύναμή του στηρίζεται στο ότι αντανακλά κι αναπαράγει τον ορατό κόσμο στο άπειρο, απορροφά κι αναγεννά μορφές και τραβά το φως των ουράνιων σωμάτων.\nΤα χρώματα που χρησιμοποιούνται στα γούρια, παίζουν επίσης το δικό τους ρόλο\nΤο κόκκινο συνδέεται με την ενεργητικότητα, τη ζωτικότητα, τη σεξουαλικότητα, το ενδιαφέρον για την ζωή, την ευτυχία, τον αυθορμητισμό, την διέγερση και την αγάπη.\nΤο πράσινο είναι το χρώμα της φύσης, της ελπίδας, της αφθονίας και της ζωής.\nΤο μπλε είναι το χρώμα της πνευματικότητας, της δικαιοσύνης και της ειλικρίνειας Είναι το χρώμα της θάλασσας και του ουρανού κι αντιπροσωπεύει το υγρό και το αέρινο στοιχείο.\nΤο τυρκουάζ είναι το χρώμα της αγνότητας και της ειλικρίνειας\nΤο φούξια εκφράζει την τόλμη και τη φιλοδοξία.\nΓια ακόμη μια φορά λοιπόν, έχουμε γούρια με κοινό θέμα, αλλά τα νοήματα σε αυτά αλλάζουν, ανάλογα με τα στοιχεία που τα συνοδεύουν.\nΤη συλλογή αυτή θα τη βρείτε στο κατάστημα της φίλης Δέσποινας, στην Ξάνθη (Ελπίδος 15Β, τηλ: 2541101986).\nΕτικέτες Γούρια - Good luck charms, Κλειδι - Key\nΤο πέταλο του αλόγου θεωρείται σύμβολο ευτυχίας και καλοτυχίας και κάποιοι πιστεύουν πως προστατεύει από το κακό μάτι.\nΈχει το σχήμα της ημισελήνου, το οποίο χρησιμοποιείται συχνά στο μυστικισμό από τους αρχαίους λαούς. Ένας ακόμη λόγος που η παράδοση θεωρεί τις δυνάμεις του πολύ ισχυρές, είναι το γεγονός ότι είναι κατασκευασμένο από μέταλλο, το οποίο είναι κρύο υλικό, και δεν περνούν οι μάγισσες από αυτό. Αυτός είναι κι ο λόγος που το κρεμούν στην πόρτα του σπιτιού, για να το προστατεύει!\nΤα σκόρδα και τα μάτια θεωρούνται πως προστατεύουν από τη βασκανία.\nΟι φιόγκοι, οι κόμποι και οι φούντες είναι σύμβολα του απείρου (επειδή σχηματίζουν το "8") και χρησιμοποιούνται στα γούρια "για να κρατάει η ευχή για πάντα"...\nΤο κόκκινο είναι το χρώμα του συναισθήματος και του πάθους.\nΤο μπορντό είναι το χρώμα της εξουσίας και της δικαιοσύνης.\nΤο πράσινο είναι το χρώμα της ελπίδας και της αφθονίας.\nΤο καφέ είναι το χρώμα της γης και της σταθερότητας\nΤο μπλε είναι το χρώμα της πνευματικότητας και της ειλικρίνειας\nΒλέπουμε λοιπόν, πως αν και πρόκειται για γούρια με κοινό το κεντρικό στοιχείο τους, μικρές αλλαγές, αλλάζουν και τα νοήματα σε αυτά.\nΌλα θα τα βρείτε στο κατάστημα της φίλης Δέσποινας, στην Ξάνθη, Ελπίδος 15Β, τηλ: 2541101986\nΕτικέτες Γούρια - Good luck charms, Πέταλο\nΕλιά: Το δέντρο της ειρήνης - ένα κλαδί για γούρι!\nΗ ελιά, το δέντρο/ σύμβολο της ειρήνης, και της γονιμότητας και της αφθονίας, αποτελεί επίσης ένα στοιχείο που χρησιμοποιείται ως γούρι σε σπίτια και καταστήματα.\nΤο ρόδι, αποτελεί σύμβολο γονιμότητας και αφθονίας και το πέταλο σύμβολο καλοτυχίας.\nΤα γουράκια αυτά θα τα βρείτε επίσης στο κατάστημα της φίλης Δέσποινας, στην Ξάνθη, Ελπίδος 15Β, τηλ: 2541101986\nΕτικέτες Γούρια - Good luck charms, Ελιά - Olivetree\nΑπό την αρχαιότητα τα νομίσματα χρησιμοποιούνταν και ως φυλαχτά. Η δύναμή τους στηρίζονταν τόσο στα σύμβολα που έχουν χαραγμένα επάνω τους, όσο και στη διπλή τους όψη, που συμβολίζει τις αντιφάσεις της ζωής.\nΗ δεκάρα αποτελεί ένα από τα ποιο αγαπημένα νομίσματα των Ελλήνων, και συνδέεται με πολλές αναμνήσεις του λαού μας.\nΚυρίαρχο στοιχείο, χαραγμένο στη μια της όψη είναι το σταφύλι, σύμβολο αφθονίας, νεότητας και γονιμότητας.\nΕνώ στην άλλη όψη, η κορώνα, σύμβολο εξουσίας κι αφθονίας επίσης.\nΤο ρόδι, στο κάτω μέρος του ροδιού είναι ένα ακόμη σύμβολο αφθονίας, ενώ το διπλό ρόδι αποτελεί και σύμβολο συντροφικότητας.\nΗ πεντάρα (ή πεντάλεπτο) που συνοδεύει το γούρι αυτό, έχει χαραγμένο επάνω της το στάχυ, ένα ακόμη σύμβολο επάρκειας αγαθών και γονιμότητας.\nΤο πέταλο θεωρείται πως φέρνει καλοτυχία και το μάτι προστατεύει από τη βασκανία.\nΤο επάργυρο ανθάκι συμβολίζει τη νιότη, το σθένος και τη διάθεση για ζωή και δημιουργία.\nΟι κόμποι θέλουν τη δύναμη του φυλαχτού να κρατά για πάντα!\nΤο σπιτάκι, με την καρδιά στο εσωτερικό του, συμβολίζουν την οικογένεια, και την αγάπη που δένει τα μέλη της.\nΤο κόκκινο είναι το χρώμα του συναισθήματος και του πάθους, ενώ το μπλε είναι το χρώμα της πνευματικότητας και της ειλικρίνειας\nΠρόκειται για δυο μεγάλα γούρια, που χρησιμοποιούνται συνήθως ως κρεμαστά στον τοίχο - διακοσμητικά στο σπίτι.\nΘα τα βρείτε στην Ξάνθη, Ελπίδος 15Β, τηλ: 2541101986\nΕτικέτες Γούρια - Good luck charms, Δεκάρα\nΛαμπάδα βάφτισης για κοριτσάκι...\nΓια τη λαμπάδα αυτή έχουν χρησιμοποιηθεί 6 μέτρα τούλι, 1,5 μέτρο καρρώ ύφασμα για το φιόγκο, 4 μέτρα καρρώ κορδέλα και 6 μετρα σατέν κορδέλα 6 χιλιοστών, δύο πεταλούδες από σφυρηλατημένο φύλλο αλουμινίου και μερικές χαντρούλες σε ροζ χρώμα.\nΕίναι εύκολη στην κατασκευή της, αρκετά εντυπωσιακή και ιδιαίτερα οικονομική!\nΕτικέτες Βάπτιση - Baptism\nΔερμάτινη σαγιονάρα διακοσμημένη με γυάλινες και κεραμικές χάντρες. Το κεντρικό στοιχείο είναι μια δίχρωμη jade πέτρα, ενώ μικρά τυρκουάζ φιογκάκια κρύβουν τους κόμπους της σαγιονάρας, προσθέτοντας τη δική τους πινελιά...\nΓυάλινες και κεραμικές χάντρες σε λιλά αποχρώσεις και μικρά σατέν φιογκάκια στολίζουν αυτή τη σαγιονάρα, ενώ κυρίαρχος είναι ο ρόλος μιας μεγάλης jade χάντρας\nΡοζ και λευκές αποχρώσεις σε σκούρα καφέ σαγιονάρα.\nΚόκκινη, εκρηκτική σαγιονάρα! Μόνον έτσι μπορώ να χαρακτηρίσω αυτό αποτέλεσμα! Χρησιμοποιήθηκαν γυάλινες κι ακρυλικές χάντρες, κι ακρυλικά φυλλαράκια, όλα σε κόκκινο χρώμα, με μικρές λευκές πινελιές.\nΛαδί, χρυσαφί, ασημί, κι όλα αυτά σε δερμάτινες σαγιονάρες με σκούρο καφέ χρώμα. Γήινα χρώματα, που συνδυάζονται εύκολα σχεδόν με κάθε ντύσιμο...\nΌλα τα παραπάνω σχέδια, είναι της Λαμπρινής (φίλη και συνάδελφος) και νομίζω πως "ξεφεύγουν" αρκετά από προηγούμενα σχέδια που σας έχουμε δείξει μέχρι τώρα...\nΑυτή τη φορά έχουμε δυο γουράκια για νεογέννητα παιδάκια!\nΚεντρικό στοιχείο είναι ένα επάργυρο αλογάκι.\nΤο άλογο είναι ζωάκι φιλικό και κοινωνικό και συμβολίζει τη δραστηριότητα και την αξιοπιστία.\nΤο πέταλο είναι σύμβολο καλοτυχίας κι ο σταυρός είναι ευλογία.\nΤο ψαράκι είναι σύμβολο ευτυχίας και μακροζωίας.\nΤο μάτι προστατεύει από τη βασκανία ενώ η φούντα και οι κόμποι είναι σύμβολα της αιωνιότητας και του απείρου.\nΤο γαλάζιο είναι το χρώμα της ουράνιας συνείδησης, της αλήθειας, της αρμονίας, της ηρεμίας και της ελπίδας. Συμβολίζει την αθανασία, την αγνότητα, και την σοφία.\nΤο ροζ, είναι σύνθετο χρώμα. Προέρχεται από το λευκό και το κόκκινο. Καθαγιάζει την αντίθεση και την ισορροπία νύχτας και μέρας, αρσενικού και θηλυκού, κι ευλογεί τη γέννηση, και τη ζωή. Χαρακτηρίζεται από θηλυκότητα, τρυφερότητα, παιδικότητα και αθωότητα.\nΤα γουράκια αυτά θα τα βρείτε στο κατάστημα της Δέσποινας, στην Ξάνθη, Ελπίδος 15Β, τηλ: 25411-01986\nΚομπολόγια και μπεγλεράκι που χρησιμοποιήθηκαν σαν δωράκι (μαζί με την μπομπονιέρα) σε διάφορες βαπτίσεις.\nΣελιδοδείκτες: Μια εναλλακτική χρήση για τα μιτάρια του αργαλειού.\nΈχει περάσει αρκετός καιρός από τότε που έφτιαξα μερικούς σελιδοδείκτες με μιτάρια αργαλειού και σας τους έδειξα...\nΗ φίλη Δέσποινα, από την Ξάνθη όμως, ετοιμάζεται να ανοίξει ένα εκπληκτικό κατάστημα στον τόπο της, το οποίο θα είναι γεμάτο από εξαιρετικά κομμάτια, από διάφορα μέρη της χώρας μας, όλα χειροποίητα και μοναδικά, φτιαγμένα με μεράκι και αγάπη για όλους όσους την επισκεφθούν.\nΕδώ βλέπετε μερικούς από τους σελιδοδείκτες που θα βρείτε στο κατάστημα της\nΟι σελιδοδείκτες αυτοί είναι κατασκευασμένοι με αυθεντικό μιτάρι αργαλειού. Στο πάνω μέρος είναι διακοσμημένοι με ένα επάργυρο ή ορειχάλκινο στοιχείο και μια φούντα και στο κάτω μέρος ακρυλικές, γυάλινες ή και ημιπολύτιμες χάντρες δίνουν χρώμα στο σελιδοδείκτη.\nΣημείωση: Του σελιδοδείκτες αυτούς, θα τους βρείτε στην Ξάνθη, Ελπίδος 15Β, τηλ: 2541-101986. Σε λίγες μέρες η Δέσποινα θα είναι εκεί να σας περιμένει!


Πώς να παρακολουθήσετε το συνέδριο του ekyklos | Liberal.gr\nΗ πανδημία πυροδότησε μια έκρηξη στη διοργάνωση συζητήσεων, συμποσίων, συνεδρίων αφού έβγαλε από τη συζήτηση τα κοστοβόρα logistics της διοργάνωσής τους που προϋπέθεταν την ενοικίαση του κατάλληλου χώρου (στην Αθήνα έχουμε ελάχιστους τέτοιους χώρους και πανάκριβους) με τον ανάλογο εξοπλισμό και το μόνιμο άγχος των διοργανωτών «να γεμίσουν την αίθουσα».\nΟι πάμφθηνες και εύκολες στη χρήση πλατφόρμες που επιτρέπουν τα video conferences με τη συμμετοχή, μάλιστα, ομιλητών που στις προηγούμενες συνθήκες θα ήταν και δύσκολο να παρίστανται λόγω γεωγραφικών περιορισμών, έχουν αλλάξει πολύ το συνεδριακό τοπίο.\nΚάθε μέρα διοργανώνονται συζητήσεις κάθε είδους και ίσως θα είχε ένα ενδιαφέρον κάποια στιγμή να μοιραστούμε όσα παρακολουθούμε συστηματικά και αφορούν την πολιτική οικονομία και την επικοινωνία.\nΟ Βαγγέλης Βενιζέλος τα τελευταία χρόνια έχει καταφέρει να διευρύνει τους ήδη μεγάλους ακαδημαϊκούς και πολιτικούς κύκλους των συνομιλητών του που εκτείνονται και έξω από τα σύνορα της χώρας με ανθρώπους από διαφορετικούς επαγγελματικούς χώρους, κοινωνικές τάξεις, ατομικές πορείες και βιώματα που όμως τους συνδέει η ίδια αγωνία για το μέλλον της χώρας.\nΤα συνέδρια του «Κύκλου των Ιδεών» συγκεντρώνουν από πολιτικούς πρώτης γραμμής και τεχνοκράτες μέχρι καλλιτέχνες. Όμως αυτό που τα κάνει ενδιαφέροντα δεν είναι η επωνυμία ή η επάρκεια και η εξειδίκευση των ομιλητών στα διάφορα θέματα όσο το πλαίσιο της συζήτησης που χτίζουν κάθε φορά ο Β.Βενιζέλος με τους συνεργάτες του.\nΦέτος, θέμα είναι βέβαια η «Ελλάδα Μετά (;) την πανδημία». Η θεματική του συνεδρίου συμπυκνώνεται σε λίγες γραμμές: «Η Ελλάδα καλείται να αντιδράσει άμεσα σε πολλά μέτωπα.\nΝα διαχειριστεί χωρίς επανάπαυση και χαλάρωση τη συνέχεια της υγειονομικής κρίσης.\nΝα διαπραγματεύεται και να λειτουργεί μέσα στο νέο και υπό συνεχή διαμόρφωση ευρωπαϊκό πλαίσιο που πρέπει να μειώνει τις ανισότητες μεταξύ των κρατών μελών.\nΝα ανταποκριθεί στη μεγάλη πρόκληση των διαθεσίμων ευρωπαϊκών πόρων: των 32 δισ. ευρώ του Ταμείου Ανάκαμψης σε επιχορηγήσεις και προνομιακά δάνεια και των περίπου 40 δισ. που προκύπτουν από τον πολυετή προϋπολογισμό και τα διαρθρωτικά ταμεία.\nΝα διαμορφώσει το κατάλληλο θεσμικό πλαίσιο με ριζικές αλλαγές στο κράτος και τα μεγάλα θεσμικά συστήματα, αρχίζοντας από την νομοθεσία και τη δικαιοσύνη.\nΝα καταστήσει φιλοεπενδυτικό και φιλοαναπτυξιακό τον δημόσιο τομέα.\nΝα ενεργοποιήσει τον ιδιωτικό τομέα και όλες τις δημιουργικές δυνάμεις του τόπου.\nΝα διαφυλάξει την απασχόληση και την κοινωνική συνοχή.\nΝα ασκεί διορατική εξωτερική πολιτική και πολιτική ασφάλειας συνδυάζοντας όλες τις παραμέτρους εθνικής ισχύος χωρίς κανένα φλερτ με τον λαϊκισμό.\nΝα ισχυροποιεί τους δημοκρατικούς θεσμούς και τις εγγυήσεις του κράτους δικαίου».\nΤις βασικές προκλήσεις των επόμενων μηνών και τους τρόπους που μπορούμε να ανταποκριθούμε σε αυτές, θα συζητήσει μια ομάδα ομιλητών επωνύμων και λιγότερων γνωστών από σήμερα το απόγευμα μέχρι και το απόγευμα της Τετάρτης.\nΤο συνέδριο του «Κύκλου των Ιδεών» μπορείτε να το παρακολουθήσετε ελεύθερα μέσω διαδικτύου από όλες τις γνωστές πλατφόρμες κοινωνικής δικτύωσης (facebook, youtube), το σάιτ του «Κύκλου» και του Βαγγέλη Βενιζέλου. Το πρόγραμμα και τις οδηγίες για τον τρόπο παρακολούθησης θα τα βρείτε εδώ.


Ξενοδοχεία - Διαθέσιμος χώρος στάθμευσης - Taman Kota Laksamana\nTaman Kota Laksamana Ξενοδοχεία - Πόλη της Μαλάκα\nΞενοδοχεία (Διαθέσιμος χώρος στάθμευσης) κοντά σε: Taman Kota Laksamana, Πόλη της Μαλάκα\nΜάθετε περισσότερα για τη συνοικία Taman Kota Laksamana\nTaman Kota Laksamana: Ξενοδοχεία με δωρεάν στάθμευση\nΒρείτε και συγκρίνετε διαφορετικά ξενοδοχεία (Taman Kota Laksamana) με δωρεάν πάρκινγκ με βάση την αξιολόγηση με αστέρια, τις παροχές, το θέμα, την τοποθεσία, τη γειτονιά ή την επωνυμία.\nΕπιλέξτε το τέλειο ξενοδοχείο (Taman Kota Laksamana) και δείτε τιμές δωματίων, λεπτομέρειες ξενοδοχείου, σχόλια πελατών, φωτογραφίες και, όπου είναι δυνατό, και βίντεο.\nΤο γνωρίζατε; Στους πελάτες μας αρέσει να αξιολογούν τη διαμονή τους και να υποβάλλουν χρήσιμα σχόλια. Έως τώρα, έχουμε συλλέξει 262 αυθεντικά σχόλια για ξενοδοχεία σε Taman Kota Laksamana με δωρεάν χώρο στάθμευσης.\nΤο κατάλυμα που έχει λάβει το υψηλότερο σκορ έως τώρα είναι το Buffalo Soldier Home - Hostel.\nΤι περιμένετε; Παρκάρετε το αυτοκίνητό σας και απολαύστε τη διαμονή σας σε Taman Kota Laksamana.


Σούπερ Περιπέτεια στην καμηλοπάρδαλη παιχνίδι\nΑυτό το παιχνίδι είναι ένα αξιολάτρευτο ελεύθερη σε απευθείας σύνδεση παιχνίδια παιχνιδιού ανάμειξη πλατφόρμα με RPG παιχνίδια για να κάνει χώρο για αυτό το παιχνίδι περιπέτεια γεμάτη διασκέδαση. Θα πρέπει να μετακινήσετε το χαρακτήρα μέσα από τα επίπεδα, την καταπολέμηση τέρατα και χρησιμοποιώντας τις ικανότητές σας για να προχωρήσει. Έλεγχοι είναι WASD και βελάκια, και θα κυκλοφορούν και να χρησιμοποιήσετε τις ικανότητές σας, αντίστοιχα. Μην χάσετε αυτό το παιχνίδι, σίγουρα θα σας αρέσει και να περάσετε διασκεδάσουν παίζοντας χρόνο.\nΑυτό το παιχνίδι έχει παιχτεί 9318 φορές σε απευθείας σύνδεση. Κατάταξη 2466 του Τα καλύτερα παιχνίδια.\nΑξιολόγηση με βάση 224 απόψεις των χρηστών\nΈπαιξε 9318 φορές\nΣτην πλατφόρμα παιχνιδιών βασικά πηδάνε από πλατφόρμα σε πλατφόρμα για την προώθηση σε επίπεδο, αλλά αυτό το παιχνίδι έχει ενσωματωθεί RPG στοιχεία, όπως δεξιότητες, αναλώσιμων ειδών, διαφορετικά όπλα και συνοδοιπόροι.\nΤι είναι αυτό το παιχνίδι περίπου; Αυτό είναι ένα δωρεάν παιχνίδι που ονομάζεται Σούπερ Περιπέτεια στην καμηλοπάρδαλη για τον browser σας, χωρίς να χρειάζεται να κατεβάσετε ή να εγκαταστήσετε τίποτα, είναι απολύτως αξιόπιστο. Σε αυτή την ιστοσελίδα θα μπορείτε να παίξετε δωρεάν αυτό Περιπέτεια flash παιχνίδι που ονομάζεται Σούπερ Περιπέτεια στην καμηλοπάρδαλη. Και θυμηθείτε ότι αυτό είναι ένα ελεύθερο παιχνίδι που ονομάζεται Σούπερ Περιπέτεια στην καμηλοπάρδαλη σε Griego και σχετίζεται με Περιπέτεια. Νέο παιχνίδι μας Σούπερ Περιπέτεια στην καμηλοπάρδαλη είναι ένα από τα καλύτερα παιχνίδια του Περιπέτεια μπορείτε να βρείτε και μπορείτε να το μοιραστείτε με τους φίλους σας και τις επαφές με τα κοινωνικά δίκτυα. Αυτό είναι ένα online παιχνίδι και το παιχνίδι βίντεο που ονομάζεται Σούπερ Περιπέτεια στην καμηλοπάρδαλη ότι σας προσκαλούμε να παίξετε, να απολαύσουν και να μάθουν γι 'αυτό, καθώς και να μοιραστούν στα σχόλια και με τους φίλους σας στα κοινωνικά δίκτυα.


Φιλοζωϊκή: Απάντηση στον Άντρακλα Πολάκη που είναι υπέρ της αναπαραγωγής των κατοικιδίων μας και κατά της στείρωσής τους | Ροΐδη και Λασκαράτου Εμμονές\n← Θάνατοι, αγωγές και καταγγελλόμενος για διαφθορά διευθύνων στην “Βασιλειάδα” της Αρχιεπισκοπής Αυστραλίας\n«Ο κόσμος κουράστηκε, «αποτυχημένα τα μέτρα» και άλλες Μπούρδες →\n[Ξέρετε, κ. Πολάκη, ποιοι πρέπει να έχουν γνώμη για τέτοιο νομοσχέδιο; Όσοι βγαίνουν στους δρόμους και σώζουν ζώα. Στειρώνουν, περιθάλπουν, φιλοξενούν άρρωστα]\nΠολάκης, ένας Άντρακλας κυνηγός\nΔεν περνάει καν από το μυαλό μου. Τα ζώα είναι πάνω από μικροπολιτικά συμφέροντα. Όσοι εμποδίζουν την ευζωία τους θα με βρουν αντίθετη. Είτε είναι δεξιοί είτε αριστεροί.\nαπό τη ©Μυρτώ Τζώρτζου στο petpetnews.gr\nΚαι ερχόμαστε στο θέμα. Θα μπορούσα να πω ότι έμεινα άφωνη με τις δηλώσεις για το νέο νομοσχέδιο για τα ζώα συντροφιάς του βουλευτή του ΣΥΡΙΖΑ, Παύλου Πολάκη. Αλλά δεν έμεινα. Γιατί γνωρίζω καλά το απαράδεκτο και άθλιο νομοσχέδιο Τσιρώνη που πήγε να περάσει το κόμμα του όταν κυβερνούσε. Και που το απέσυρε άρον άρον μετά την κατακραυγή. Επίσης όλοι γνωρίζουμε ότι το κομμάτι των ζώων δεν είχε θέση στην ατζέντα του συγκεκριμένου κόμματος.\nάνουμε μια παρένθεση. Το 2019 είχε χαθεί μια ευκαιρία να θεσπίσει η Ελλάδα ένα ελάχιστο πλαίσιο προστασίας των ζώων μέσω ειδικής αναφοράς στο Σύνταγμα. Η πρόταση είχε έρθει με πρωτοβουλία του βουλευτή του ΣΥΡΙΖΑ, Γιώργο Κυρίτση, από τους ελάχιστους πραγματικά φιλόζωους πολιτικούς. Η προσθήκη αυτή στο άρθρο 24Α καταψηφίστηκε από τη Βουλή. Το ΚΚΕ είπε σύσσωμο ναι. Από το ΣΥΡΙΖΑ είπαν ναι 61 μόνο βουλευτές. Ναι 15 ανεξάρτητοι, ναι και ο Αν. Λοβέρδος, ναι και Γ. Σαρίδηςαπό την Ένωση Κεντρώων. Οι άλλοι όλοι το καταψήφισαν. Πάει …\nΕπανερχόμαστε: Πριν από μερικούς μήνες η κυβέρνηση έκανε κάτι που οι φιλοζωικές οργανώσεις και οι μεμονωμένοι φιλόζωοι πολίτες ήθελαν χρόνια. Μετέτρεψε την κακοποίηση σε κακούργημα. Μεγάλο βήμα. Μένει βέβαια να δούμε τι θα γίνει στην πράξη.\nα. Εθνικό Μητρώο Ζώων Συντροφιάς, Ηλεκτρονικό βιβλιάριο & ψηφιακό ιατρικό ιστορικό του ζώου, β. Αναπαραγωγή με κανόνες (όπως άδεια στον κηδεμόνα δεσποζόμενου για μία αναπαραγωγή σε όλη τη ζωή του ζώου) γ. Πρόγραμμα «Άργος»-πόροι και υποχρεώσεις Δήμων, κάτι που βάζει στο παιχνίδι τις φιλοζωικές, δ. Διεύρυνση του καταλόγου των πράξεων που περιλαμβάνονται ρητά στη διάταξη περί κακοποίησης, ε. Εθνική Γραμμή Καταγγελιών. Και πολλά άλλα που δεν είναι επί του παρόντος.\nΤο νομοσχέδιο θα βγει σε διαβούλευση. Δεν ξέρουμε αν θα υπάρξουν αλλαγές. Πολλές συντεχνίες, κυνηγών, κτηνοτρόφων και άλλων αντιδρούν. Σιγά που δεν θα αντιδρούσαν. Αυτά όμως που γνωρίζουμε μέχρι τώρα, θεωρώ, όπως άλλωστε και η συντριπτική πλειοψηφία της φιλοζωικής κοινότητας, ότι κατεύθυνση που δίνεται είναι – για πρώτη φορά- πολύ θετική. Με κάποιες βελτιώσεις.\nΈνα πράγμα, σας παρακαλώ, κ. Πολάκη, που δηλώνετε αριστερός: “Δεύρο έξω από τη σπηλιά όσο είναι καιρός”. Λυπηθείτε μας. [οι υπογραμμίσεις είναι της αρθρογράφου]\n2 Responses to Φιλοζωϊκή: Απάντηση στον Άντρακλα Πολάκη που είναι υπέρ της αναπαραγωγής των κατοικιδίων μας και κατά της στείρωσής τους\n20/04/2021 στο 11:09 μμ\n21/04/2021 στο 10:06 μμ\nΚαι πού να δείτε τώρα τον Απρίλιο τι γίνεται στα Ιόνια νησιά με το παράνομο και καταστροφικό «κυνήγι» του τρυγονιού, το οποίο ο ΣΥΡΙΖΑ (όπως βέβαια και οι υπόλοιποι) δεν τόλμησε να ενοχλήσει, επειδή τα «λαϊκά σπορ» που φέρνουν ψήφους δεν τα πειράζουμε, όση καταστροφή κι αν προκαλούν.\nΤι στο καλό, να βγάλει ο ψηφοθήρας το μάτι του λαθροθήρα; Γίνονται αυτά;\nΠόλεμος κυριολεκτικά στα δάση από τους πυροβολισμούς, και στο Δασαρχείο πίνουν τον καφέ τους! Ούτε ένας έλεγχος, έτσι για τα μάτια του κόσμου, ούτε μία σύλληψη λαθροθήρα, που αν βγεις βόλτα τους βλέπεις με τις καραμπίνες να γυρίζουν από εδώ κι από εκεί…\nΤο δικό μας Ποτ-πουρί της Χρυσής Αυγής ―Μέρος@1ο roides.wordpress.com/2021/05/06/6ma… 9 minutes ago


Πετσέτες Θαλάσσης | Olybos Suite\nΠετσέτες θαλάσσης υφαντές\nΗ υφαντή πετσέτα είναι γνωστή για την απίστευτη απαλότητα της, είναι ελαφριά, απορροφά γρήγορα το νερό και στεγνώνει γρήγορα. Χάρη στη λεπτή υφαντή κατασκευή της, καταλαμβάνει ελάχιστο χώρο στην ταξιδιωτική σας τσάντα.\nΧωρίς συμβιβασμούς είναι ένα πολυτελές ύφασμα, κατασκευασμένο από 100% βαμβάκι υφασμένο σε αργαλειούς και διαθέτει ένα όμορφο σύνολο από φούντες σε κάθε άκρο που το καθιστά μια κομψή πετσέτα ή ριχτάρι . Το μέγεθος είναι 100×180 cm και το βάρος είναι 350gr.\nΑποστολή Αιτήματος Προσφοράς\nΚωδικός προϊόντος: TWL Κατηγορία: Promotions\nΔώστε πρώτος μία αξιολόγηση “Πετσέτες Θαλάσσης” Ακύρωση απάντησης


Οκτώ Apps που πρέπει να έχει κάθε remote επαγγελματίας - epirus24.gr ioannina24.gr arta24.gr preveza24.gr igoumenitsa24.gr\nΤα τελευταία χρόνια η δουλειά από το σπίτι, για όσους δηλαδή έχουν ακόμα, είναι μια πρακτική που συναντάται όλο και πιο συχνά χάρη στην τεχνολογία. Ειδικά οι ελεύθεροι επαγγελματίες ή όσοι εργάζονται σε πολυεθνικές και εταιρείες που απαιτούν επικοινωνία με συνεργάτες στο εξωτερικό, χωρίς τεχνολογία δεν πάνε πουθενά. Με ένα skype call μπορείς να συμμετέχεις […]\nΤα τελευταία χρόνια η δουλειά από το σπίτι, για όσους δηλαδή έχουν ακόμα, είναι μια πρακτική που συναντάται όλο και πιο συχνά χάρη στην τεχνολογία. Ειδικά οι ελεύθεροι επαγγελματίες ή όσοι εργάζονται σε πολυεθνικές και εταιρείες που απαιτούν επικοινωνία με συνεργάτες στο εξωτερικό, χωρίς τεχνολογία δεν πάνε πουθενά. Με ένα skype call μπορείς να συμμετέχεις σε μια σύσκεψη με άλλα δέκα άτομα που...